Dailymail-T.Vujović - Blic\nNEVEROVATAN SNIMAK Kometa radi nešto "veoma ljudski"\nLetelica Rozeta, koja je u posedu Evropske svemirske agencije, snimila je zanimljive erupcije iz komete 67P Čurjumov-Gerasimenko gde izleda kao da kometa - ispušta gasove!\n"UPOMOĆ, POŽAR" Vatrogasci doleteli po pozivu - dva papagaja\nMAŠTA KOJA POMERA GRANICE Ovom umetniku nebo je najbolje platno\nTomas Lamadiu je pravi urbani umetnik, kome su glavna inspiracija zgrade i nebo koje se promalja iznad krovova. Za ovog maštovitog fotografa i ilustratora, nebo je najbolje platno na kom projektuje svoje ideje.\nSMEH DO SUZA Ovaj četvoronožni pijanista obožava da zabavlja svoje ukućane\nNemački ovčar Sejdi ima šest godina i pravi je profesionalac za klavirom. Ovaj četvoronožni pijanista postao je pravi hit na internetu, a ovaj video pregledan je preko 34.000 puta\n"PROROK" UBICA Sveštenik ubio trudnu ženu i ostavio telo u hotelskoj sobi\nSveštenik Erik Isaja Adusa (28) osumnjičen je za ubistvo svoje trudne supruge u hotelskoj sobi u Gani. Telo njegove supruge Šermejn (41) pronašla je čistačica, a ona je najverovatnije četiri dana ležala mrtva u kadi.\nODMOR IZ PAKLA Porodica letovala u preskupom hotelu na Karibima, pa se otrovala pesticidima\nPorodica Esmond otišla je na odmor na Britanska devičanska ostrva, gde su odseli u preskupom, luksuznom hotelu "Sirenusa resort". Ipak, niko nije očekivao da će se sa odmora vratiti pravo u bolnicu.\nPogledajte kako Leonardo Dikaprio zamišlja raj\nHolivudski glumac poznat je i kao veliki filantrop i borac za ekologiju na našoj planeti. Zato je rešio da na svom ostrvu u Belizeu, koje je kupio pre gotovo deceniju, izgradi pravi ekološki raj.\nJEZIV SNIMAK Vatrogasac propada kroz krov u plamenu dok ga vatra guta\nJeziva lepota životinjske biologije\nLondonski fotograf Majkl Frenk napravio je seriju neverovatnih slika koje prikazuju lepotu životinjske biologije. Od fetusa majmuna do materice mačke tokom trudnoće, ove fotografije su istovremeno jezive i prelepe, jer na zanimljiv način pokazuju ranjivost unutrašnjosti živih bića.\nEUFORIJA Opatice u Napulju skakale na papu Franju\nTokom jednodnevne posete Napulju, papa Franja posetio je gradsku katedralu, kao i siromašne krajeve grada, a na hiljade ljudi skupilo se na ulicama da bi videli vrhovnog poglavara katoličke crkve.\nSPALJIVANJE USPOMENA Kontroverzna manifestacija spojila hrišćane, biskup je prozvao satanističkom\nU mestu Londonderi u Severnoj Irskoj održan je kontroverzni umetnički projekat koji su mnogi obeležili kao "satanistički". Ovom performansu najviše se usprotivio biskup, ali to nije sprečilo da i katolici i protestanti zajedno rade na ostvarenju ovog zanimljivog projekta.\nIslamska država objavila uputstvo za nove članove: Gde se nalaze sigurne kuće i šta poneti sa sobom\nIslamska država (ID) objavila je detaljni vodič za sve one koji žele da joj pristupe sa informacijama kako da dođu u Siriju i šta da spakuju sa sobom.\nPROLEĆNO BRČKANJE Ovako izgleda kada se ježić kupa\nAndrea Pruden (20) sa Floride rešila je da svom preslatkom ljubimcu, ježu Rigbiju, priušti detaljno prolećno kupanje.\nOPASNA ZABAVA Dečaci se "zakačili" za voz koji je jurio 110 kilometara na sat\nDva tinejdžera sa Novog Zelanda zakačili su se za poslednji vagon voza i tako rizikovali svoj život dok je jurišao 110 kilometara na sat.


Ministarstvo civilnih poslova BiH "nije informisano" o isporuci 30.000 vakcina - Akta.ba\n29.03.2021. 08:00 / Izvor: N1\nStigla je još jedna donacija vakcina u Bosnu i Hercegovinu. Ovog puta iz Republike Turske. Tokom zvanične primopredaje nekoliko puta je naglašeno kako narod i vlasti Turske žele biti podrška građanima BiH u borbi protiv pandemije i podrška u svakom trenutku.\nPoslije neuspjelog transporta vakcina zbog tehničkog kvara na avionu, donacija Republike Turske – 30 hiljada vakcina kineskog proizvođača Sinovac – stigla je na Međunarodni aerodrom Sarajevo\nKako su istakli iz turske ambasade ovo je prva donacije Republike Turske bilo gdje u svijetu, a vakcine su pristigle u BiH. Vakcine će biti raspoređene prema već ranije utvrđenom algoritmu zdravstvenih instuticija u državi.\n"Sretni smo što su ove vakcine stigle. U teškim trenucima mi ćemo nastaviti da budemo uz Bosnu i Hercegovinu", poručuje Ozgur Sahin, otpravnik poslova ambasade Turske u Sarajevu.\n"Ovo je do sada najveća pojedinačna donacija koja je nedostatna, ali će biti ravnomjerno raspoređena da se kritične kategorije što prije imuniziraju. Hvala uime građana BiH na činjenici da pokazuju razumijevanje i spremnost da budu s nama, dijele teškoće vremena i pomažu na način koji nam je potreban", kaže Selmo Cikotić, ministar sigurnosti BiH.\n"Ako ovih 30.000 vakcina samo jedan život spasi, onda je pomoć velika. Hvala Republici Turskoj na donaciji koja je izuzetno značajna", dodaje Boško Tomić, savjetnik predsjedavajućeg Predsjedništva BiH Milorada Dodika.\nIz Ministarstva civilnih poslova BiH o isporuci kažu nisu informisani. Znali su da su vakcine trebale stići noć prije, ali to se nije desilo zbog tehničkog kvara na avionu. Vakcine su prebačene u Mostar odakle slijedi distribucija nakon provjere Agencije za lijekove BiH iz koje za N1 naglašavaju…\n"Za vakcine proizvođača iz NR Kine još nemamo dovoljno informacija, ali kako one nemaju odobrenje za promet u EU, ove vakcine bi trebale biti predmetom laboratorijske i stručno-administrativne kontrole kvaliteta".\nDonacije se još očekuju iz Slovenije, iz čije ambasade u BiH je za N1 ranije odgovoreno da će donacija direktno ići preko proizvođača AstraZenece. Donaciju od 50.000 vakcina je najavila i Narodna Republika Kina, pomoć se očekuje i iz EU, 650.000 vakcina Pfizer bit će raspoređeno zemljama Zapadnog Balkana.


Ambasadori SAD i Nemačke različito o Kosovu | N1 Srbija\n18.10.2018. |21.36 |\nAmbasadori SAD i Nemačke Kajl Skat i Tomas Šib rekli su da SAD i evropske zemlje imaju zajednički pristup prema zemljama Balkana i da čvrsto podržavaju njihov proces pridruživanja Evropskoj uniji koji doprinosi stabilnosti i prosperitetu regiona.\nAmbasador Skat je rekao da su SAD otvorene za dogovor koji postignu dve strane koji dovodi do stabilnosti bez postavljanja preduslova, dok je ambasador Šib, iako takođe podržava dogovor koji vodi do stabilnosti, rekao da Nemačka ne misli da je "korekcija granica dobra ideja".\n"SAD ne podržavaju izmene granica, SAD podražvaju svaki dogovor između Beograda i Prištine koji će biti trajan i koji će proisteći iz samih strana", rekao je Skat.\nSvaki sporazum koji je sveobuhvatan, koji može da bude primenjen i može da dobije podršku njihovog stanovništva, SAD su spremne da podrže, rekao je Skat. On je dodao da čekaju da vođe razviju takav dogovor, i ne postavljaju preduslove, ne postavljaju crvene linije, ali nema ni blanko odobrenja unapred.\n"Hoćemo da vidimo šta oni mogu da izrade, i onda ćemo videti da li ćemo to podržati", rekao je Skat.\nNemački ambasador je potvrdio da Nemačka ne smatra da je ideja korekcije granica dobra. Na taj način, rekao je, mogao bi naizgled da se reši jedan problem, a možda otvori mnogo drugih problema.\nŠib je rekao da Nemačka kao i SAD želi sveobuhvatan sporazum između dve strane, ali da imaju "vrlo jake rezerve oko korekcije granica".\nAmbasador Skat je rekao da su SAD pružile pomoć regionu u vidu raznih programa, ali da promene ne mogu biti nametnute spolja već treba da ih sprovedu vodje i da ih podrži narod.\nSkat je dodao da ostaje optimista oko toga gde ide region.\nOn je rekao da je su se SAD stalno zalagale za integraciju zemalja Zapadnog Balkana u evroatlantske institucije, smara da to pomaže da se ojačaju društva i stvori otpornost da se pruži otpor zlonnamernim aktivnostima.\n"Naša vizija za Balkan je pozitivna, a mislim da je ruska vizija negativna", rekao je Skat i naveo da Rusija želi da ta oblast postane podložnija prihvatanju ruske tačke gledišta.\nSAD su uvek jako podržavale proces proširenja EU, i uvek su podržavale proširenje EU na ovaj region, rekao je Skat i dodao da smatra da je EU uvek bila snaga koja je činila konflikt mnogo manje verovatnima.\nAmbasador Šib je rekao da je Zapadni Balkan jedan od priprioritet, a nemačke vlade i da je Nemačka politika prema tom regionu nepromenljiva.\nKajl Skat Tomas Šib Beogradski bezbednosni forum Kosovo\nOvde se prepucavaju dve zemlje a nadrljace treca to jest mi.\nOvo je smesno dali ovde iko zeli dobro Srbiji.\nCekajte, bre, ko ovde koga pravi ludim, sta cemo sa svim potpisanim briselskim sporazumom ?


Polovni Samag kamioni oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Ostali kamioni > Samag\nPolovna Samag ostali kamioni na prodaju\nOvo su rezultati pretrage polovnih Samag ostali kamioni mašina koje su za prodaju. Samag ostali kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Samag ostali kamioni u Brend sekciji.\nOvde je kompletna lista polovnih Samag ostali kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Samag ostali kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Samag ostali kamioni koje Vas interesuju.


Selaković: Nastavak angažmana UNMIK-a od ključne važnosti za Srbiju - Izazov\nSelaković: Nastavak angažmana UNMIK-a od ključne važnosti za Srbiju\nRadio-televizija Srbije\t 9. oktobra 2021. 13:28\nNikola Selaković je u razgovoru sa Zahirom Taninom rekao da Srbija insistira na neophodnosti doslednog poštovanja Rezolucije Saveta bezbednosti Ujedinjenih nacija (UN)1244, saopštilo je Ministarstvo spoljnih poslova.\nOsvrćući se na nedavnu situaciju na administrativnim prelazima između Kosova i Metohije i centralne Srbije, šef srpske diplomatije je naglasio da je unilateralno delovanje najgori način rešavanja nesuglasica jer se na taj način proizvode problemi a ne rešenja.\nSelaković je naglasio nema alternative dijalogu, ali da će Beograd nastaviti da insistira na zaštiti srpskog stanovništva na KiM i očuvanju mira i stabilnosti.\nGovoreći o važnosti redovnog razmatranja pitanja Kosova i Metohije u Savetu bezbednosti UN i predstojećoj sednici o radu UNMIK-a, Selaković je preneo da očekuje da će poslednji događaji na severu pokrajine biti adekvatno i objektivno predstavljeni u Izveštaju generalnog sekretara UN, budući da ovakvi potezi Prištine mogu dovesti do teških posledica i destabilizacije.\nSelaković je istakao i da veoma zabrinjava to što je u proteklom periodu povećan broj napada usmerenih na Srbe i njihovu imovinu, kao i na imovinu Srpske pravoslavne crkve, istakavši da je od početka godine zabeleženo 106 takvih etnički motivisanih incidenata.\nKada je reč o dijalogu Beograda i Prištine, ministar Selaković je objasnio da Beograd konstruktivno pristupa razgovorima i da je posvećen iznalaženju kompromisnih rešenja.\nKonstatovao je i da je od potpisivanja Briselskog sporazuma prošlo osam godina, a da nema napretka u sprovođenju obaveza koje je preuzela Priština, pre svega u vezi sa osnivanjem Zajednice srpskih opština.


Vrijeme ne briše junaštvo vojnika: Kada je bilo najteže pokazali najveću snagu Vrijeme ne briše junaštvo vojnika: Kada je bilo najteže pokazali najveću snagu\nVrijeme ne briše junaštvo vojnika: Kada je bilo najteže pokazali najveću snagu\nObjavljeno: 9. 5. 2019 u 10:35h\n1. 09. 2018. | 14:03\nVojska Republike Srpske (VRS) dala je nemjerljiv značaj u odbrani Republike Srpske, a junaštvo vojnika nikada neće pasti u zaborav.\nTu poruku uputili su ratni komandanti Vojske Republike Srpske povodom obilježavanja 27 godina od osnivanja te vojske koja je, kako su istakli, kada je bilo najteže pokazala najveću snagu i istrajnost da odbrani vjekovna ognjišta i narod na ovim prostorima.\nMiko Škorić, komandant Druge oklopne brigade VRS koja je osnovana 10. juna 1992. godine na Manjači kod Banjaluke i bila aktivna na ratištu do novembra 1995. godine, za “Glas Srpske” se prisjetio tih teških vremena i operacija u kojima je učestvovala brigada.\nNajvažnija je bila “Koridor 92”, a veliki doprinos dali su u odbrani i stabilizovanju fronta u Doboju, kao i na derventskom i vozućkom ratištu.\nŠkorić kaže da je VRS pokazala najveću snagu u najteže vrijeme za srpski narod na ovim prostorima. Bilo je to, podvukao je, iznuđen potez jer su Armija RBiH i HVO nastali prije nje.\n“Nismo imali drugog izbora nego da krenemo u formiranje VRS. To se desilo tog 12. maja odlukom tadašnje skupštine Srpske. VRS je formirana u rekordnom vremenu i u složenim uslovima, ali na krajnje profesionalan način i to nam je bila i prednost. Veoma brzo je krenula u oslobađanje dijela teritorije jer je namjera Hrvatskog vijeća odbrane i Armije RBiH bila totalna blokada dijela Krajine, odsijecanje od Republike Srpske. Imali smo velike nevolje jer su takvom blokadom uspjeli da animiraju i neke faktore u međunarodnoj zajednici koji su zabranili i letove, umrlo je 12 beba u banjalučkom porodilištu. To je samo dodatno uticalo da se učini napor da brzo formiramo vojsku i da u junu krenemo u ofanzivu oslobađanja i napravimo koridor prema Srbiji”, rekao je Škorić.\nBilo je to, prisjeća se, vrijeme velikih bitaka i entuzijazma srpskog borca.\n“Mnogi su se istakli junaštvom”, zaključio je Škorić.\nPredsjednik Boračke organizacije RS Milomir Savčić kaže da je formiranje VRS jedna od najznačajnijih odluka u novijoj istoriji srpskog naroda i da je ispunila sve ustavne i zakonske uloge, a pogotovo istorijsku da odbrani slobodu srpskog naroda, sačuva vjekovne srpske teritorije i da, na kraju, presudno utiče na stvaranje Republike Srpske.\n“VRS je posljednja nacionalna vojska koja je formirana na teritoriji BiH kada više nije postojala druga mogućnost za odbranu srpskog naroda, niti je postojala neka druga oružana sila. Bila je istorijska neminovnost da formiramo VRS i da se izborimo za svoju državu – Republiku Srpsku”, istakao je Savčić.\nKomanda Trećeg pješadijskog (Republika Srpska) puka Oružanih snaga BiH u nedjelju će svečano obilježiti 27 godina od formiranja VRS i 14 godina postojanja puka. Centralna manifestacija, kojoj bi trebalo da prisustvuje politički i javni vrh Srpske, biće upriličena u banjalučkoj kasarni “Kozara” gdje će biti održan parastos poginulim borcima i civilnim žrtvama Odbrambeno-otadžbinskog rata te položeni vijenci u Centralnoj spomen-soba VRS.\nMilomir Savčić je, govoreći o položaju demobilisanih boraca VRS, kazao da BORS neće biti zadovoljan sve dok ijedan saborac ima neriješene stambene, egzistencijalne i probleme zapošljavanja.\n“Nažalost, danas imamo situaciju da je gotovo nemoguće naći dezertera koji nije zaposlen, ali zato imamo veliki broj boraca koji nisu zaposleni. Ovo je moja osnovna poruka koju moraju svi da shvate i da usmjere brigu na rješavanje problema boraca”, rekao je Savčić.\nTagovi: BanjalukaObilježavanjeVojska RS


OBRATITE PAŽNJU: Pet stvari koje psihopate govore kako bi vas naveli da mislite da ste vi ludi – BalkanLive\nMagazin OBRATITE PAŽNJU: Pet stvari koje psihopate govore kako bi vas naveli da mislite da ste vi ludi January 11, 2017January 11, 2017\nComments comments ← VELIKI ŠOK ZA PARTIZAN Drastična kazna za srpskog doprvaka: Na tri godine izbačeni iz svih Uefinih natjecanja!\nPRIJAVILA SE KOD LAŽNOG DOKTORA DA RADI KAO MEDICINSKA SESTRA: A on joj onda termometar ugurao u… →\nAKO DO SADA NISTE ZNALI: Evo šta je Volkswagen uradio i kako je uhvaćen u prevari!\nComments Off on AKO DO SADA NISTE ZNALI: Evo šta je Volkswagen uradio i kako je uhvaćen u prevari!\nComments Off on Zašto neki pušači dobiju rak, a drugi dožive 100 godina?\nComments Off on Kako je Kusturica od sarajevskog klinca s asfalta postao privjesak ratnih profitera


Olimpijski centar Jahorina bilježi rekordne rezultate u ljetnoj sezoni – Prva.ba\nPredstavnici Olimpijskog centra “Jahorina” danas su predstavili direktoru Kancelarije Evropske banke za obnovu i razvoj /EBRD/ u BiH Manueli Nesl i ministru spoljne trgovine i ekonomskih odnosa u Savjetu ministara Staši Košarcu rekordne rezultate u ljetnoj sezoni.\nPrema njegovim riječima, primjer dobrog strateškog planiranja jeste Olimpijski centar “Jahorina”, koji je rezultat politika menadžmenta i drugih organa javnog preduzeća, i vrlo jasne politike institucija RS, prije svega, Vlade RS i drugih institucija, koje smatraju da je veoma važno infrastrukturno razvijati ovu olimpijsku planinu.\nKošarac je naglasio da u ministarstvu na čijem je čelu neće sjediti skršenih ruku i imaće intenzivne sastanke kada je u pitanju razvoj turizma BiH.\n“Zahvaljujući dobrim projektima koje smo realizovali na planini, ostvarili smo značajne rezultate. Letna sezona je istorijska i rekordna. Do sada smo imali prihode više od 350.000 KM, što je u odnosu na prije tri godine kada smo preuzeli upravljanje Centrom za 4.800 odsto više na Jahorini tokom ljeta. To je istorijski podatak”, rekao je Ljevnaić.


POŽAR U MESNOJ ZAJEDNICI: Matične knjige spasene | Sindikat vatrogasaca Srbije\nPOŽAR U MESNOJ ZAJEDNICI: Matične knjige spasene\nPetak, 02 avgust 2019 ¦ 09:53 ¦ iKragujevac\nKRAGUJEVAC – U požaru koji je jutros u 4:45 izbio u Mesnoj zajednici Prvi maj u centru Kragujevca nije bilo povređenih, ali je pričinjena velika materijalna šteta, jer je vatra zahvatila ceo objekat površine 80 metara kvadratnih.\nKomandant Vatrogasno spasilačke brigade Nenad Milošević rekao je FoNetu da je požar zahvatio ceo montažni objekat od drveta sa limenim krovom koji se urušio, ali da su vatrogasci uspeli da spreče širenje vatre na susedne objekte u tom gusto naseljenom delu grada.\nIako smo zbog opasnosti od širenja požara odmah evakuisali stanare najbliže susedne zgrade, uspeli smo da sprečimo širenja vatre na susedne stambene objekte i zaštitimo parkirane automobile, a od vatre smo odbranili vrednu dokumentaciju koja se nalazila u objektu, rekao je Milošević.\nOn je rekao da je u gašenju požara učestvovalo 20 vatrogasaca sa pet vozila uz asistenciju policije koja je obezbeđivala prostor oko objekta koji je goreo.\nVatrogasci su uspeli da iz prostorija Mesne zajednice na vreme iznesu sve matične knjige i ostalu vrednu dokumentaciju, istakao je Milošević.\nUviđaj na mestu požara je još u toku, a uzroci će se znati nakon istrage.


Šarliz Teron: Neočekivani uspeh novog filma - Hello! magazin\nŠarliz Teron: Neočekivani uspeh novog filma\nAutorsko “čedo” oskarovke Dijablo Kodi i reditelja Džejsona Rejtmana “Young Adult” sa Šarliz Teron u glavnoj ulozi postalo je neočekivani hit – kako kod kritike tako i kod publike u SAD.\nFilmovi o ženama koje se loše ponašaju poput “Deveruša” i “Loše učiteljice” postali su bioskopski blokbasteri, a “Mladi”, koji su se prošle nedelje pojavili u bioskopima, odlično su se uklopili u tu priču.\nMeđutim, ni Teronova ni Dijablo Kodi, ni Rejtman ne žele da budu okarakterisani kao još jedna smešna priča o ženi koja je nepristojna i društveno nekorektna. Naprotiv, oni lik Mejvis Geri vide kao stvarnu osobu sa manama koje imaju i drugi.\n– Zaista na to ne gledam kao na žene koje se loše ponašaju koliko na slojevite ženske likove. Ustvari vi vidite žene u komplikovanim, smešnim situacijama u kojima ste navikli da vidite muškarce – rekla je Teronova na konferenciji za novinare na kojoj je predstavljen film.


🚗 Kuusamo Aerodrom najam automobila od 17557 RSD / 149 EUR nedeljno\nNajam Automobila Kuusamo Aerodrom\nKuusamo Aerodrom Najam Automobila\nIzaberite lokaciju / Unesite prvo slovo Kuusamo Aerodrom [KAO] Kuusamo\nJeftini Auto Iznajmljivanje Kuusamo Aerodrom\nNema naknade kreditnih kartica i bez ikakve naknade za iznajmljivanje automobila u Kuusamo Aerodrom\nRentalcargroup.com nudi iznajmljivanje vozila u više od 35000 lokacija, na svim većim aerodromima i gradovima i železničkim stanicama. Ispod na ovoj stranici vidite mapu sa svim iznajmljivanje automobila kompanije u kojima radimo u Kuusamo Aerodrom.\nNajbolji način da se otkrije Kuusamo Aerodrom je za iznajmljivanje automobila. Iznajmljivanje automobila je jednostavan i pristupačan način transporta. Uz vašu rent a car možete istražiti predivnom ambijentu Kuusamo Aerodrom. Rentalcargroup.com radi sa brojnim Rent a car kompanija u Kuusamo Aerodrom.\nRazgledanje sa mojim iznajmljivanje automobila u Kuusamo Aerodrom\nBlizu Kuusamo Aerodrom\nRent a car kompanija u Kuusamo Aerodrom\nEuropcar Kuusamo Aerodrom\nSixt Kuusamo Aerodrom\nKuusamo Aerodrom informacije\nGeografska širina: 65.987572\nOperativni Airlines za Kuusamo Aerodrom\nPogledajte ispod zadnjih 5 pregleda kupaca. Naši klijenti ocijenio Kuusamo Aerodrom Najam vozila sa prosekom od 0.00 na osnovu 0 ocene.


Poznati srpski meteorolog objavio detaljnu prognozu za zimu: Evo kada nas očekuje prvi sneg i najhladniji period! - Alo.rs\nPred nama su znatno sunčaniji i topliji dani, posebno u prvom delu nedelje\nMeteorolog Đorđe Đurić izneo je najvažnije parametre za predstojeću zimu, ali i detaljnu prognozu šta nas očekuje u ovoj nedelji.\nDanas još malo toplije i maksimumi će se kretati znatno iznad proseka, generalno od 17 do 21, dok bi ponegde na jugu i jugoistoku regiona mogli dostizati i oko 24 stepena Celzijusa.\nVrlo slaba ciklonska aktivnost će danas posle podne južnim i jugozapadnim predelima doneti naoblačenje, ponegde uz kišu ili pljuskove.\nU sredu i dalje relativno toplo, ali malo manje u odnosu na utorak tako da bi maksimumi uglavnom bili od 14 do 18 stepeni Celzijusa. Slabe kiše bi još ponegde ujutro bilo na jugu regiona, dok bi nad ostalim predeima bilo suvo.\nU utorak vetar južni i jugoistočni, a u sredu u severozapadni.\nZatim bi do petka uveče bilo pretežno sunčano uz sveža jutra i prijatne, relativno, tople dane sa maksimumima do oko 18 stepeni Celzijusa. Određena promena sinoptike koju su oba modela uveli oko tog datuma nas uvodi u nešto hladniji kraj ovog i početak narednog meseca.\nPrvo bi oko 31. oktobra po istočnoj periferiji anticiklona sa centrom nad središnjom Evropom došlo do spuštanja svežijeg,ali suvog vazduha sa severoistoka te bi uz umeren severac u subotu 01. novembra maksimumi bili od 7 do 14 stepeni Celzijusa.\nJoš nešto jače zahlađenje bez padavina je moguće oko 04. novembra kada bi dnevni maksimumi mogli pasti ispod 12 stepeni Celzijusa.\nKako će se sinoptika dalje razvijati će se još videti, GFS ansamble članovi posle 04. novembra imaju trend postepenog zahlađenja uz nekoliko vrlo hladnih proračuna, ali taj period je dosta daleko.\nNajverovatnije odlike zime 2020/21 prema proceni meteorologa Čubrila\n- Jesenji period (novembar) u svom drugom delu može doneti prvi nalet hladnog vremena,\n- Trenutno stoji jak signal za održavanje visokog vazdušnog pritiska (u proseku) nad većim delom jugozapadne, središnje i severozapadne Evrope, što bi mlaznu struju i ciklonske aktivnosti poslalo na južniju putanju kretanja u odnosu na uobičajnu,\n- Padavinama znatno aktivnija zima za južni deo Evrope u odnosu na proteklu, moguće vrlo obilne padavine i lokalne poplave. Kao i obilan sneg, posebno na planinama, česta pojava severca i košave na kopnu te bure duž Jadrana,\n- Apeninske i Dinarske planine kao i Karpati bi mogli imati više snega od zapadnih vrhova Alpa,\n- Najhladniji period zime verovatno od treće dekade januara do sredine februara, posle brz dolazak proleća.\nI sta rece na kraju ovaj dal zna i on\nSZO IZNELA VAŽNE PODATKE Ovo su najveća korona žarišta u Evropi!\n16:19 >> 16:20


Marko Huk - Blic Sport\nMuamer Hukić dobija novi nokaut i najavljuje iznenađenje\nNemački bokser iz Srbije Muamer Hukić rekao je da će rezultat njegove poslednje borbe biti preinačen u nokaut, a najavio je i "veliko iznenađenje koje će da odjekne u svetu".\nHuk protiv Largetija za titulu u WBO verziji\nNemački bokser Marko Huk braniće krajem marta titulu svetskog šampiona u kruzer kategoriji, u verziji WBO, protiv Italijana Mirka Largetija.\nMarko Huk 13. put brani titulu šampiona sveta\nNemački bokser Marko Huk braniće 29. marta WBO titulu šampiona sveta u kruzer kategoriji, a njegov protivnik još nije poznat.\nHuk pred borbu za Arslanom: Moja fizička sprema je sjajna, a snaga dostiže novi nivo\nNemački bokser rodom iz Srbije Marko Huk, rekao je da je spreman za meč sa Firatom Arslanom i odbranu šampionskog pojasa u kruzer kategoriji u WBO verziji.\nPremijer Dačić i ministarka sporta Marić priredili prijem za Hukića\nPredsednik Vlade Srbije Ivica Dačić i ministarka omladine i sporta Alisa Marić priredili su prijem za svetskog prvaka bokserske WBO kruzer kategorije Muamera Hukića.\nHukić odbranio titulu, Afolabi poražen na poene!\nNemački bokser rođen u Srbiji Muamer Hukić, u svetu poznatiji pod imenom Marko Huk odbranio je WBO titulu u kruzer kategoriji pobedom na poene (114:114, 115:113, 117:111) protiv Britanca Ole Afolabija u meču koji je održan u Berlinu.\nLegendarni Don King organizuje meč za WBA titulu, Hukić boksuje srcem za Srbiju!\nJedan od najvećih promotera boksa u svetu, ako ne i najveći, čuveni Don King biće promoter novog spektakla. On je u Majamiju, na licitaciji ponudio najbolje uslove za organizaciju meča za titulu WBA između Muamera Hukića, boksera iz Srbije rođenog u Novom Pazaru koji ima nemačku licencu i Engleza Ola Afolabija.\nMarko Huk odbranio titulu u WBO kategoriji, sledi meč sa Kličkom? /video/\nNemački bokser Marko Huk, rođen u Sjenici pod imenom Muamer Hukić, odbranio je WBO titulu u kruzer kategoriji, pošto je savladao naturalizovanog Nemca Firata Arslana.\nPapić: Sledeće godine napad na neku titulu, puno mi je pomoglo ime Marka Huka\nProfesionalni prvak Evrope u teškoj kategoriji Sanel Papić rekao je da će se najverovatnije iduće godine boriti za neku od svetskih titula u verzijama Svetskog bokserskog saveta (WBC) ili Svetske bokserske asocijacije (WBA).\nHukić, bokser iz Sjenice, osmi put odbranio svetsku titulu u kruzer kategoriji\nMuamer Hukić, kod ljubitelja plemenite veštine poznatiji kao Marko Huk, osmi put u karijeri odbranio je titulu svetskog prvaka u verziji WBO (kruzer kategorija - do 91 kg).


Vodeći u Jugoistočnoj Evropi biraju IBM radi ubrzanja transformacije\nSep 12, 2019 IBM, IBM laboratorije\nVrhunski IT stručnjaci i istaknute ličnosti iz javnog života, koji svoj uspeh delom duguju primeni IT-a, kao i predstavnici vodećih banaka, startapova i velikih kompanija iz regiona, čije je poslovanje godinama unazad nezamislivo bez upotrebe informacionih tehnologija predstavili su svoja iskustva na regionalnoj poslovnoj i IT konferenciji “THINK Summit” u organizaciji kompanije IBM Jugoistočna Evropa (SEE).\nVođena idejom “Think je za one koji misle” (Think is for thinkers), ova konferencija je po prvi put održana 10.septembra u Beogradu, u formi dinamičnog dijaloga između različitih disciplina.\nOtvarajući konferenciju generalni direktor IBM SEE Johanes Maurer je rekao: „Ukupna potrošnja na informacione i komunikacione tehnologije (ICT) u srednjoj i istočnoj Evropi (CEE) uključujući Jugoistočnu Evropu (SEE) nastavlja u 2019. godini svoj pozitivni zamah do 127,3 milijardi $, prema podacima Worldwide Semiannual IT Spending Guide: Industry and Company Size, koje je objavila International Data Corporation (IDC). Među industrijskim vertikalama, sektori telekomunikacija i bankarstva su lideri u pogledu potrošnje na tržištu ICT-a. Banke ulažu u proces digitalizacije i automatizacije kao odgovor na konkurenciju, a razvijaju funkcije koje poboljšavaju bankarsko iskustvo, kao što su digitalni prijem klijenata, instant kreditiranje i kognitivni saveti.“\nNa THINK South East Europe Summit-u, IBM je predstavio brojne kompanije za finansijske usluge iz regiona koje su se obratile IBM-u za pomoć kako bi digitalno osmislile i pružile vrhunsko korisničko iskustvo:\n· Bankart, koji pruža usluge platnog prometa u Sloveniji, se udružio sa IBM-om radi stvaranja otvorene bankarske platforme za PSD2 (Direktiva o platnim uslugama 2). Bankart će zajedno sa IBM-om, ponuditi objedinjenu PSD2 platformu za 11 slovenačkih banaka kako bi se osigurala usklađenost ove EU direktive i omogućilo bankama da se digitalizuju uz usvajanje otvorenog bankarskog pristupa.\n· U Hrvatskoj se Zagrebačka banka (ZABA) udružila s IBM-om radi primene novih usluga za korporativne klijente i korisnika iz sektora stanovništva. ZABA je usvojila DevOps prakse za automatizaciju raspoređivanja ključnih poslovnih aplikacija upotrebom IBM UrbanCode Deploy-a, koji omogućava kompanijama da razviju, testiraju, razmeštaju i nadgledaju aplikacije uz brzinu, kvalitet i kontrolu. Kao rezultat toga, Zagrebačka banka nastavlja da osnažuje razvoj, brzinu i kvalitet aplikacija, i može da brže razvije i primeni nove usluge za dalje unapređenje korisničkog iskustva.\n· NLB Grupa, finansijska grupacija sa sedištem u Sloveniji i sa strateškim usmerenjem na Jugoistočnu Evropu, se udružila sa IBM-om radi ubrzavanja transformacije upravljanja podacima. NLB će postaviti platformu za upravljanje podacima sa integracijom s kraja na kraj i AI mogućnostima koje će poslovnim i IT korisnicima banke u svim odeljenjima omogućiti donošenje boljih odluka omogućavajući holistički prikaz podacima kompanije, uključujući strukturisane i nestrukturisane podatke iz unutrašnjih i spoljnih izvora (društvene mreže, internet stranice, itd.). Ovo rešenje će integrisati IBM tehnologiju i usluge sa bankarskim podacima za moderno upravljanje podacima i napredno analitičko rešenje.\n· Zbog promenljivih ekonomskih i pravnih faktora na tržištima koja opslužuje, OTP Grupacija sa sedištem u Mađarskoj pruža globalne finansijske usluge putem nekoliko ogranaka u jugoistočnoj Evropi. Njihovo odeljenje za istraživanje i razvoj koristi prednosti najsavremenijih rešenja poput AI i Blockchain na tehnologijama otvorenog koda, kao što su IBM OpenPower serveri, da omoguće afirmaciju punog potencijala tehnologije i uspešno upravljanje visoko efikasnom kompanijom na ovom tržištu.\n· U Bugarskoj je DSK banka izabrala IBM SPSS da ubrza uslugu rada sa klijenatima i kontrolu rizika brzim, tačnim procenama kreditnog rizika. SPSS će ubrzati prosečno vreme odobrenja kredita približno šest puta, skraćujući „period do pozitivnog odgovora“ na samo nekoliko minuta. Direktor odeljenja za procenu rizika klijenata u DSK banci Boris Ederov je prokomentarisao: „IBM SPSS igra ključnu ulogu u digitalnoj transformaciji DSK banke. Odobrenje potrošačkih kredita važan je prvi korak i postoji ogroman potencijal za ugradnju prediktivne analitike u druge ključne procese, kao što su zadržavanje klijenata i preporučivanje drugih proizvoda. Obezbeđujući jedinstvenu platformu za sve procese ocenjivanja i odlučivanja o riziku, SPSS nam daje snažne temelje za budući rast.“ Banka DSK odabrala je IBM Cloud za upravljanje svojim centralnim bankarskim sistemom 2017. godine.\n· UniCredit Bulbank, bugarska banka, obratila se IBM Security-ju za unapređenje u oblastima zaštite podataka i informacija, identifikacije korisnika, upravljanje pristupom i privatnosti podataka. Direktor odeljenje za bezbednost Roberto Furesi u UniCredit Bulbank komentariše: „Bezbednost je timski rad cele organizacije, a ne samostalna funkcija. Svi su menadžeri za bezbednost.“\n· Banca Intesa u Srbiji odabrala je IBM API Connect platformu kako bi omogućila inovaciju i oslobodila potencijal internih aplikacija i podataka. Platforma im pomaže da ostvare svoje ciljeve za proširenje poslovnih prilika na novim tržištima i za nove prihode van tradicionalnog poslovanja, sticanjem prednosti nad konkurencijom i podsticanjem inovacija.\n· Societe Generale Srbija banka je optimizovala i automatizovala procese “Upoznaj svog klijenta” kako bi poboljšala kvalitet podataka, primenila procese potrebne revizije i skratila vreme prijema klijenata. Kao rezultat ovog projekta automatizacije procesa, banka sada može da tvrdi da ostvaruje 5-10 puta brže izvršenje procesa i prijem klijenata, i da je njihov portfolio klijenata u skladu sa nacionalnim i korporativnim propisima Societe Generale, kao i da ispunjava srpsku nacionalnu AML- CFT legislativu za sprečavanje pranja novca u Srbiji. Ovi novi optimizovani procesi sada se pokreću na platformama IBM Business Automation Workflow i IBM Integration Bus, koje im omogućavaju jednostavnost u primeni regulatornih promena, identifikaciju uskih grla i pouzdano izveštavanje.\n· Raiffeisen Rumunija je odabrala IBM Watson Assistant, uslugu na IBM Cloud-u, sa ciljem modernizovanja odeljenja za ljudske resurse tako što je unutar svoje organizacije osmislila inovativnog virtuelnog agenta namenjenog podršci zaposlenima u bavljenju tematikom ljudskih resursa, koji im omogućava i trenutni pristup relevantnim informacijama. Osim često postavljanih pitanja, njihov virtuelni agent će se u bliskoj budućnosti integrisati i sa unutrašnjim sistemima za pružanje dinamične pomoći zaposlenima kao što su personalizovani sadržaji, zahtevi za odmor i generisanje dokumenata prilagođenih zaposlenima. Sve interakcije sa korisnicima su na rumunskom jeziku, a sadržaj IBM Watson Assistant-a uvežban je kroz saradnju stručnjaka Raiffeisen-a i IBM-a, koji rade kao jedan tim sa ciljem zajedničkih podešavanja.\nDanašnjim vestima odražava se promenljiv pejzaž industrije finansijskih usluga i način na koji IBM tehnologija predvodi taj put. Nijedna druga kompanija ne podržava veći deo svetske bankarske infrastrukture. IBM pruža tehničku podršku za 90% svetskih banaka, a 19 od 20 sa Fortune 500 liste banaka i finansijskih institucija upotrebljava IBM Cloud.\nViše banaka nego ikad ranije obraća se IBM-u radi tehnološke ekspertize koja uključuje Cloud, AI, bezbednost, mainframe, blockchain i sada čak i Quantum kako bi odgovorili na promene u svojim poslovnim modelima koje pokreću promenljivi zahtevi potrošača, novi oblici konkurencije i sve veći broj regulatornih zahteva.


Erbas objavio poslovne rezultate za 2021. godinu: Evropski proizvođać letelica ponovo u plusu - Tango Six\nA220 na statici u Singapuru / Foto: BryanV Photography\nErbas objavio poslovne rezultate za 2021. godinu: Evropski proizvođać letelica ponovo u plusu\nNajveći evropski proizvođač aviona kompanija Erbas isporučila je prošle godine 611 putničkih aviona, dok je broj naručenih letelica od strane avio-kompanija i lizing kuća iznosio 771, stoji u saopštenju kompanije.\n– Erbas Helikopteri, sektor kompanije koji proizvodi civilne i vojne helikoptere, isporučio je 338 letelica uz ugovore o budućim isporukama za još 414 naručenih.\nPoslovni prihod kompanije Erbas dostigao je 51,1 milijardu evra, što predstavlja povećanje od četiri procenata u poređenju sa 2020. godinom. EBIT (zarada pre oporezivanja i kamata) je iznosila 5,3 milijarde evra, neto prihod je bio na rekordnih 4,2 milijarde evra u poređenju sa gubitkom od 1,1 milijarde evra u 2020. godini.\nKompanija Erbas, kao bazu svojih poslovnih predviđanja za 2022. godinu, ne očekuje dalje poremećaje u globalnoj ekonomiji, vazdušnom saobraćaju, internom poslovanju kompanije i sposobnostima da isporučuje svoje proizvode i usluge.\nNa bazi ovih predviđanja kompanija planira da u 2022. godini isporuči 720 putničkih aviona, ostvari prilagođeni EBIT u iznosu od 5,5 milijarde evra i da poseduje slobodnu likvidnost (pre eventualnih spajanja ili akizicija ili finansiranja mušterija) u iznosu od 3,5 milijarde evra. – saopštio je Erbas\nKonsolidovani poslovni rezultati Erbasa\nPrihod, izražen u milionima 52,149 49,912 +4%\nEBIT prilagođen, izražen u milionima 4,865 1,706 +185%\nEBIT (prijavljen), izražen u milionima 5,342 -510 –\nNeto prihod/Gubici (2), izraženi u milionima 4,213 -1,133 –\nRaspoloživa likvidnost (FCF), izražena u milionima 3,511 -7,362 –\nNarudžbine, izražene u milionima 62,007 33,290 +86%\nUkupne narudžbine uključujući i neisporučeno, izražene u milionima evra 398,439 373,127 +7%


Bedri Hamza je podnio ostavku na mjesto ministra finansija - Ostalo - KOSOVAHABER\nBedri Hamza je podnio ostavku na mjesto ministra finansija\nPonedeljak 14 Januar 2013 10:43\nBedri Hamza je podnio ostavku na mjesto ministra finansija, prenosi “Zëri”.\n“Ministar finansija Bedri Hamza, podnio je ostavku na položaj. Tokom ove sedmice, očekuje se da će objaviti i zvanično svoju odluku. Vlada je prihvatila ostavku ministra “, istaknuo je izvor.\nPrema tom izvoru, nakon ostavke na važnom položaju u Vladi, Bedri Hamzi su dostupne ostale visoke institucionalne pozicije. On očekuje da bude imenovan za predstavnike Kosova u Međunarodnom monetarnom fondu u Washingtonu, ili guverner Centralne banke Kosova (CBK), čiju funciju obavlja Gani Gërguri.\n“Nakon usvajanja proračuna za 2013 godinu od strane Skupštine Kosova, Bedri Hamza je učinio veliki posao a zasluga pripada Ministarstvu finansija, dakle, bio je slobodan ponuditi svoju ostavku”, pojasnio je izvor.\nMeđutim, izvori “Zëri” ne spominje prave razloge ostavke Bedri Hamze na jednu od najvažnijih pozicija unutar Vlade.\nPrije imenovanja za ministra finansija Bedri Hamza, bio je zamjenik ministra istog resora.


Damjanović: Ne postoji problem za koji SRS nema rešenje\nIzbori BG Autor:Beta28. feb. 201810:09 > 10:12\nKandidat Srpske radikalne stranke (SRS) za gradonačelnika Beograda Miljan Damjanović izjavio je na završnoj konvenciji te stranke da ne postoji problem u bilo kom segmentu u gradu za koji SRS nema rešenje, kao i da je uvek zastupala interes "običnih" građana i da će to nastaviti da radi i posle izbora, 4. marta.\nOn je rekao da je ta stranka jedina vodila „pozitivnu“ kampanju.\n„Srpski radikali će voditi Beograd na srpski način, domaćinski, onako kako ćemo zastupati interese svih građana Beograda, bez obzira da li oni živeli u krugu dvojke ili na periferiji. Moramo pomoći privredi i poljoprivredi“, kazao je Damjanović.\nOn je dodao da je neophodno rešiti „osnovne“ probleme i istakao da „na samo šest i po kilometara od Knez Mihailove ulice, mnoge opštine nemaju kanalizacionu mrežu kao i da niko ranije nije razmišljao o integraciji saobraćaja do najudaljenijih opština Beograda“.\n„Prvog dana imamo zadatak da raskinemo najsramniji ugovor sa firmom ‘Apeks’ koji je sklopljen za vreme vlasti Dragana Đilasa, jer je taj ugovor doveo do kraha Gradskog saobraćajnog preduzeća, time što od celog prihoda tog preduzeća na godišnjem nivou čak 91,2 odsto ide toj firmi, a ostatak Sekretarijatru za saobraćaj“, kazao je Damjanović.\nIzvor : SRS\nDrugi veliki problem je, kako je naveo, je problem legalizacije i istakao da je potrebno vratiti tu nadležnost opštinama, jer bi se „time ostvarila efikasnost rešavanja tog problema, a i 70 odsto od legalizovanja objekata bi se opštinama ostavljalo za budžet, da rešavaju svoje komunalne priobleme“.\nOn je kazao da ta stranka predlaže da se formira zaseban sekretarijat za predškolske ustanove, kao i nova mreža tih ustanova i da se „plaćanje vrši po tome koliko roditelji zaista imaju prihode“.\n„Nezaposlenim i samohranim roditeljima moramo obezbediti da deca idu u besplatne vrtiće, ali i da se deca predškolskog uzrasta premeste u škole kako bi se oslobodio prostor u vrtićima“, rekao je Damjanović.\nKako je dodao, SRS je u kampanji ponudila rešenje da „dovedu Rusiju u Beograd, da se pobratimi sa Sankt Peterburgom i zajedno sa njima reši velike probleme“.\n„Želimo da razvijamo tradicionalno prijateljstvo i bratstvo, da kroz kulturu finansiramo ono što je patriotski, a ne raznorazne antisprske nevladine organizacije“, kazao je Damjanović.\nbeogradski izboriMiljan DamjanovićSRS


source.ba | Ovo je najmanji android na svijetu\nDok Apple kontastantno pronalazi nove načine da bude revolucionar u industriji pametnih telefona, jedna druga kompanija pokušava da nas vrati u jednostavnija, mirnija i svakako jeftinija vremena.\nKompanija FutureModel planira da lansira uređaj pod nazivom NichePhone-S krajem mjeseca koji radi na operativnom sistemu Andorid, ali ne može da obavlja ništa osim pozive, SMS i strimuje muzuiku.\nSlične je veličine i oblika kao kreditna kartica i izgleda kao mali kalkulator.\nTelefon će se pojaviti na tržištu 10. novembra u Japanu i koštaće 95 dolara. Radi na operativnom sistemu Andorid 4.2, a ekran izgleda isto kao ekran na kalkulatoru, piše bankar.me.


Partizan - Finansijska injekcija nakon pobede u derbiju! - Sportske.net\nKošarkaški klub Partizan NIS u ponedeljak je proslavio važnu pobedu nad gradskim rivalom, a samo dan kasnije stigla je još jedna lepa vest.\nZvezda izdala saopštenje: "Više nećemo da ćutimo!"Žo Lovernj slavi DUPLU POBEDU!Šta posle pobede u derbiju? Kako izgleda Partizanov dalji put do drugog mesta?Džikić odao Zvezdi priznanje posle meča!Partizan napravio podvig, Zvezda više nije nepobediva!\nKošarkaši Partizana izborili su se u nedelju za veoma važnu pobedu nad gradskim rivalom sa Malog Kalemegedana, a dan kasnije iz Humske su se pohvalili novčanom donacijom koju je klub dobio.\nFondacija "Pučisti 2012" uplatila je u ponedeljak donaciju u iznosu od 500.000 dinara na račun KK Partizan NIS čime je ukupna pomoć koju su "Pučisti" do sada uputili crno-belima dostigla iznos od 20.000 evra.\n"U poruci koja je stigla zajedno sa današnjom donacijom, predstavnici Fondacije su čestitali igračima i stručnom štabu pobedu u jučerašnjem derbiju, poželeli im sreću u daljem toku takmičenja i još mnogo sjajnih borbenih partija" navodi se na sajtu KK Partizan NIS.\nFondacija "Pučisti 2012" paralelno sa prikupljanjem finansijskih sredstava za pomoć KK Partizan NIS radi na realizaciji projekta izgradnje trening hale.\nTim povodom je pre nekoliko meseci osnovano i preduzeće T.C.P (Trening Centar Partizan) čija je uloga da kordinira sve akcije i poslove u vezi sa pripremama za izgradnju hale.


Ministar pravde i državne uprave Nikola Selaković tokom svoje posete Berlinu sastao se sa predsednikom Savezne notarske komore Republike Nemačke Dr. Timom Sparkom i njegovim saradnicima.\nMinistar Selaković je istakao da je veoma zadovoljan razgovorima koji su vođeni u nemačkoj Saveznoj notarskoj komori, kao i da su ti razgovori bili višestruko korisni za uvođenje javno-beležničkog sistema u Srbiji. On je ocenio da je pomoć koju je do sada notarska komora Nemačke pružala Ministarstvu pravde i državne uprave u započinjanju javno-beležničke službe, njenom razvoju i jačanju, zaista neprocenjiva , kao i da će ta pomoć i u narednom periodu biti itekako prisutna.\n“U Srbiji je početak uvođenja ovog sistema bio uslovljen, a i dalje jeste, brojem imenovanih javnih notara. Potrebno nam je da ostvarimo broj od 100 notara koji su položili ispit. Međutim, te ispite prate velike teškoće. Sa jedne strane, kanditati nisu dobro procenili težinu i važnost ispita, a sa druge, oni koji su te ispite sporovodili su se trudili da taj posao rade što je moguće odgovornije i striktnije”, rekao je Selaković i dodao da će doći do pomeranja primene Zakona o javnom beležništvu, jer se još uvek nije dostigao broj od šezdeset notara.\n“Potrebno je da građani znaju da uvođenje javno-beležničke službe u Srbiji, jeste nešto što uvodi znatno viši stepen pravne sigurnosti. Kada građanin hoće da kupi kuću ili stan, više neće morati da strepi od rizika da li će zaista i postati vlasnik te kuće, ili da li su sva dokumenta zakonski ispravna. O tome brine notar”, objasnio je ministar. On je naglasio da je notar javni službenik, koji je dobio pravno ovlašcenje od strane države, neko ko ne radi poput advokata, u interesu samo jedne stranke, već u interesu svih. On mora građanina da informiše o svim pitanjima kupovine neke nepokretnosti, on ne vodi računa samo o formi, već i o sadržini ugovora.\nTakođe, ministar je rekao da se sve ovo može prevesti i na oblast pravnih lica. “Notari su vrlo bitni za postizanje pravne, ali i ekonomske sigrunosti. Javno-beležnički sistem uvodi mnogo više izvesnosti u poslovanju i radu, kao i investiranju”, istakao je Selaković i dodao da notarska služba može da se nazove i “kancelarija za brze odgovore”.\n“U ovom trenutku, nadležnosti koje bi notari imali u nekoj od pomenutih oblasti, nisu dovoljno široko i dobro definisane zakonom. Iako smo dobili dosta pohvala za mnoge delova našeg zakona od strane kolega iz nemačke notarske komore, svi smo se složili da je potrebno ojačati i povećati nadležnosti javnih beležnika. Nadam se da ćemo sa takvim zakonom, čak pre marta izaći pred poslanike Narodne skupštine”, zaključio je Selaković.


Kako funkcioniše tim spoljnopolitičkih savetnika Baraka Obame?\nDok se senator Barak Obama, priprema za prvu posetu inostranstvu od kako je izborio predsedničku nominaciju Demokratske stranke, u Njujork Tajmsu čitamo kako funkcioniše njegov tim spoljnopolitičkih savetnika. Svakog jutra, ovaj tim Obami šalje dva e-maila – kratak pregled najvažnijih dešavanja u svetu u protekla 24 sata, i set pitanja koja će mu novinari verovatno postavljati tog dana, uz predložene odgovore. Iza ovih poruka nalazi se složeni tim od oko 300 stručnjaka za spoljnu politiku, organizovanih kao Stejt Department u malom, kako bi se pomoglo kandidatu čije ogrnaičeno iskustvo u sferi nacionalne bezbednosti zabrinjava mnoge birače. Medjutim, senator Obama od 2004. služi u senatskom odobru za spoljnolpolitičke poslove a njegovi saradnici kažu da je dobro pripremljen i da često menja i proširuje teze koje mu daju savetnici.\nAmerička agencija za zaštitu životne sredine upozorila je u novom izveštaju da će klimatske promene narednih decenija predstavljati "ozbiljnu pretnju" za zdravlje ljudi – piše Vašington Post. Iako je agencija pre nekoliko dana odbila da reguliše otpuštanje štetnih gasova u atmosferu, ona je juče upozorila da je veoma verovatno da će "još više ljudi narednih godina umreti tokom perioda ekstremnih vrućina a da su najugroženiji stari i siromašni." Kao druge moguće opasnosti navode se snažni uragani, smanjenje zalihe pijaće vode na zapadu i širenje zaraznih bolesti. Istovremeno, kako prenosi Pitsburg Post Gazet, bivši američki potrpedsednik Al Gor juče je pozvao Amerikance da u narednih 10 godina prestanu da koriste ugalj za dobijanje električne energije, i potpuno predju na solarnu, geo-termalnu i energiju vetra, kako bi se izbegla globalna ekološka kataklizma.\nSan Dijego Junion Tribjun piše da kompanija Dženeral Motors testira nove, futurističke šoverršajbne u koima se kombinuju laseri, infra-crveni senzori I kamere kako bi se vozačima koji imaju problem sa vidom pomoglo da uoče opasnosti na putu. Ovakve šoveršajbne ne bi popravile njihov vid ali bi im pomogle da jasnije vide objekte koje inače ne bi primetili. Tako bi, na primer, za vreme magle laseri projektovali na staklo plavu liniju koja prati ivicu puta, dok bi senzori otkrivali osobe ili životinje na drumu za vreme noćne vožnje.\nAmerička publika je još od ponoći pohrlila u bioskopske sale da vidi novi film iz serijala o stip junaku Betmenu "Mračni vitez". Film je ujedno, kako piše USA Today, tužna "labudova pesma" za mladog talentovanog glumca Hita Ledžera, za koga je uloga negativca Džokera bila poslednja koju je odigrao pre smrti od prekomerne doze lekova. I dok se ranije očekivalo da je u pitanju samo jedan u nizu letnjih blokbastera, kritičari sada tvrde da je novi, mračni Betmen pravo remek-delo, a da je Ledžerova uloga dostojna Oskara – piše USA Today. Nova očekivanja I glasine o Ledžerovoj mogućoj posthumnoj nominaciji, medjutim, opterećuju studio Vorner Bros, koji ne želi da se stekne utisak da profitira na smrti mlade, talentovane zvezde – dodaje dnevnik iz Virdžinije.


Zaplenjeni majmuni uspešno zbrinuti u specijalizovanom prihvatilištu u Španiji\nGrupa za sprovođenje CITES konvencije Ministarstva poljoprivrede i zaštite životne sredine je krajem prošle nedelje, u saradnji sa organizacijom AAP, španskim upravnim organom za CITES i zoološkim vrtom Palić, uspešno zbrinula šest primeraka berberskih makaka (Macaca sylvanus) u specijalizovano prihvatilište za primate AAP Primadomus.\nPomenuti primerci berberskih makaka (3 mužjaka i 3 ženke), oduzeti su prilikom pokušaja krijumčarenja na graničnom prelazu Horgoš 29.oktobra 2012. godine. Pripadnici Odeljenja za suzbijanje krijumčarenja Uprave carina su detaljnom kontrolom vozila srpskog državljanina iz Lazarevca na ulazu u zemlju iz Mađarske, u gepeku pronašli šest majmuna unutar dve plastične gajbe. Majmuni su tada oduzeti i privremeno zbrinuti u sklopu zoološkog vrta Palić, gde su boravili sve do 29. januara 2015. godine. Majmuni su povereni Ministarstvu, kao upravnom organu za CITES, na dalju nadležnost, odnosno zbrinjavanje.\nObzirom da zoološki vrtovi u Republici Srbiji ne raspolažu sa odgovarajućim kapacitetima za trjano zbrinjavanje ovih primeraka, Ministarstvo je optimalno rešenje za zbrinjavanje pronašlo u specijalizovanom prihvatilištu AAP Primadomus u mestu Viljena (Villena) u Španiji.\nUspostavljanjem zvanične saradnje Ministarstva sa organizacijom AAP, omogućeno je zbrinjavanje ovih šest primeraka. Životinje su stigle u prihvatilište u večernjim satima u petak 30.januara 2015.godine, i trenutno se nalaze u karantinskoj jedinici prihvatilišta, gde će boraviti određeno vreme pre puštanja u poseban prostor namenjen berberskim makakima.\nCITES (Konvencija o međunarodnom prometu ugroženim vrstama divlje faune i flore) je međunarodni ugovor koji reguliše prekogranični promet primeraka ugroženih vrsta, uključujući njihove delove i derivate, kako međunarodna trgovina ne bi ugrozila opstanak ugroženih vrsta u prirodi. Republika Srbija je ratifikovala CITES konvenciju 2001. godine. Sve vrste primata su zaštićene CITES konvencijom.


CRVENI KRIŽ FBIH FORMIRAO MEDICINSKI TIM KOJI JE SPREMAN OTPUTOVATI U NOVI PAZAR | Hayat.ba\nCRVENI KRIŽ FBIH FORMIRAO MEDICINSKI TIM KOJI JE SPREMAN OTPUTOVATI U NOVI PAZAR\nCrveni križ Federacije BiH od svojih volontera formirao je medicinski tim (dva ljekara i pet medicinskih sestara/tehničara) koji je spreman putovati u Srbiju, tačnije Novi Pazar te raditi kao ispomoć tamošnjem zdravstvenom sektoru.\nKako su naveli iz Crvenog križa BiH, nije isključeno da se broj ljekara poveća u narednim danima.\nNa raspolaganje su se stavili volonteri i osoblje Crvenog križa, koji nisu medicinske struke, a njihov amgažman zavist će od situacije na terenu.\nOsim toga Crveni križ Federacije BiH je od samog početka pogoršanja stanja u Novom Pazaru preko Društva Crvenog krsta/križa BiH u kontaktu sa Crvenim krstom Srbije kojem je također ponuđena pomoć.\nTreba istaći i da je pokrenut namjenski račun za prikupljanje druge vrste pomoći, odnosno, novčanih sredstava za pomoć stanovništvu Novog Pazara.


Crta: Neophodne konkretne promene izbornih pravila\nBeta 30. maja 2017. 13:40\nŠef CRTA posmatračke misije „Gradjani na straži“ Raša Nedeljkov rekao je danas u Beogradu da je neophodno preduzeti konkretne korake da bi se izborna procedura i pravila u Srbiji uskladila sa medjunarodnim standardima.\nNedeljkov je kazao da je jedan od predloga CRTA da se državnim funkcionerima zabrani da pokreću projekte koji se finansiraju iz budžeta, uključujući tu i dobrotvorne aktivnosti kao i učešće na skupovima koje organizuju organi vlasti.\n„Ukoliko dodje do kršenja ove pravne norme potrebno je definisati odgovarajuće prekršajne kazne“, rekao je on u Medija centru.\nNedeljkov je kazao i da je neophodno da se propišu kratki rokovi da Agencija za borbu protiv korupcije i Regulatorno telo za elektronske medije (REM) u toku kampanje postupaju po prijavama.\nOn je dodao da članovi REM-a preširoko tumače zakone koji definišu njihova ovlašćenja i istakao da bi zato trebalo da se zadaci i obaveze tog tela preciziraju.\nŠef CRTA je kazao i da je neophodno da se reformiše Republička izborna komisija (RIK) tako što će se definisati način na koji se biraju njeni članovi kao i njihova ovlašćenja.\nOn je dodao da se članovi biračkih odbora moraju edukovati i da se moraju testirati.\nNedeljkov je istakao i da su rokovi za prigovor gradjana kratki i da je to razlog zašto oni odustaju od namere da prijave neregularnosti.\n„Rok za prigovor se mora produžiti sa 24 na 48 časova i mora se uvesti mogućnost da se prigovori podnose elektronskim putem“, kazao je Nedeljkov.\nŠef pravnog tima Crte Pavle Dimitrijević kazao je da se Zakon o izboru narodnih poslanika i Zakon o lokalnim izborima moraju dopuniti time što će biti obavezno ponavljanje izbora na biračkom mestu u slučaju kada RIK ili Upravni sud utvrde da se ne podudaraju rezultati iz Zapisnika o radu biračkog odbora sa stvarnim stanjem izbornog materijala.\nOn je dodao da RIK mora blagovremeno da objavljuje zapisnike sa biračkih mesta da bi birači imali uvid, ali i da da bi utvrdili nepravilnosti, ako su postojale.\nMenadžerka za komunikaciju Jovana Djurbabić izjavila je da je neophodno da se formira jedan zakon koji će obuhvatati sva izborna pravila jer sada, kako je kazala, „šest izbornih zakona reguliše izbornu materiju“.


Naslovna/Region/Vulin: Ostavka Haradinaja farsa, stavljaju teret na Srbiju\nBEOGRAD – Ostavka Ramuša Haradinaja, zbog poziva Specijalnog suda za ratne zločine na KiM da bude saslušan kao osumnjičeni, je farsa i način da se dijalog odloži i prekine, ali da se stavi teret na Srbiju, kaže ministar odbrane Srbije Aleksandar Vulin.\n“Nadam se da je neko od svedoka pretekao i da će ga ovaj put sačuvati. Do sada su ubili desetine ljudi koji su svedočili protiv Ramuša Haradinaja. Bojim se da je nešto drugo u pitanju, da je sve ovo farsa i način da se dijalog odloži, da se prekine, ali da se stavi teret na Srbiju”, rekao je Vulin za televiziju Pink.\n“Nije problem da Haradinaj dođe iz Haga i da postane premijer, ali je strašan problem da general Lazarević živi u Nišu, da pukovnik Šljivančanin i general Ojdanić budu živi. Šiptari koji su bili u Haškom tribunalu postaju premijeri, ministri, predsednici i to je normalno”, naglasio je Vulin.\n“Kada smo 2012. godine počeli da dolazimo u Brisel na pregovore to nam je jasno predočeno. Od nas se samo tražilo da sprovedemo ono što je potpisao Borko Stefanović, Vuk Jeremić i ono što je dogovorio Boris Tadić”, istakao je on.\n“Krajnji cilj je da nema Srba na KiM. Međutim, uspešni smo u tome da ih sačuvamo, da ih osnažimo, da ne dozvolimo da se oni pomere. Vodimo računa o njihovoj bezbednosti, zdravstvu, obrazovanju, zatim u ekonomskom smislu. Vlada Srbije isplati oko 40.000 raznih davanja na KiM od plata do socijalne pomoći”, naveo je on.\nPodsjeća na izjavu predsednika države da Srbija neće dozvoliti ponavljanje akcije “Oluja” i pogrom iz 2004. godine, ali da će učiniti sve da se sačuva mir i stabilnost.\n“Srbima je cilj mir i stabilnost, Šiptarima nije i oni hoće sukob u kome će ih NATO ponovo zaštititi. Oni samo to traže, na nama je da to izbegnemo”, zaključio je ministar.\nAleksandar Vulin Beograd Brisel Hag igra Kosovo NATO oluja ostavka Plata pomoć Srbija Sukob Una Vlada Srbije


- Mešanje u izborni proces, mešanje u politički život i, osim bacanja krivice na aktuelnu rusku vlast, precizirano je kakva bi trebala da bude ruska vlada, kakav treba da bude ruski parlament, propisana su konkretni uputstva za Rusiju kako da promeni svoje izborno zakonodavstvo itd - rekao je Čižov.\nStalni predstavnik je skrenuo pažnju da izveštaj ne predstavlja zvanični stav EU.\nVladimir Čižov tvrdi da rezolucija Evropskog parlamenta „puna očiglednih gluposti, faktografskih grešaka“. Kao primer on je naveo optužbe na račun Moskve da je ona razrušila sistem kontrole naoružanja.\n- Ovako nadmen odnos, siguran sam, mnogi u našoj zemlji će prihvatiti kao uvredu za njihov zdrav razum i sposobnost da samostalno razmišljaju. Ako neko u Briseli misli da ovakve rezolucije mogu da podstaknu Ruse na antivladine proteste ili da nekako destabilizuju situaciju u našoj zemlji, moram reći da oni slabo poznaju Rusiju i ruski narod. Naši građani su dovoljno svesni i politički pismeni ljudi da bi se primili na ovakve stvari - rekao je stalni predstavnik Rusije.


Mekalister: Insistiraću da se još novih poglavlja otvori\nIzvor: N1 televizija, 04.Okt.2018, 22:04\nIzvestilac Evropskog parlamenta za Srbiju Dejvid Mekalister izjavio je da će se o konačnoj verziji rezolucije Evropskog parlamenta (EP) o Srbiji, koji je on ranije podneo, raspravljati 9. oktobra i da se nada da će EP usvojiti konačnu verziju tog izveštaja tokom sednice 28. ili 29. oktobra.\nOn je nakon sasanka sa predsednikom Srbije Aleksandrom Vučićem izjavio da se nada da će taj izveštaj biti usvojen sa "širokom većinom", odnosno da očekuje veliku podršku poslanika >> Pročitaj celu vest na sajtu N1 televizija << u Evropskom parlamentu.\nMekalister je, takođe, rekao da je "uvek dobro čuti šta predsednik Srbije Vučić ima da kaže (o Izveštaju)", da su tekst Izveštaja zajedno razmotrili, i da je proces pristupanja EU "veoma složen".\n"Ovde govorimo o velikom poslu, koji zahteva brojne i složene reforme. Srbija sa 14 otvorenih poglavlja nastavlja svoj put (ka EU). Nekoliko novih poglavlja je tehnički spremno za otvaranje i ja ću insistirati na Međuvladinoj konferenciji Srbije i EU da se što više novih poglavlja otvori", rekao je Mekalister i dodao da otvaranje poglavlja predstavlja ohrabrujući signal da se sa reformama nastavi.\nZa dalji napredak u procesu pristupanja EU, Mekalister je kao najvažnija izdvojio poglavlja 23 i 24, kao i kontinuirani angažman u pregovorima sa Kosovom.\n"Normalizacija odnosa Beograda i Prištine važna za region"\nIzvestilac Evropskog parlamenta za Srbiju izjavio je da je normalizacija odnosa Beograda i Prištine veoma važna stvar, ne samo za Srbiju i Kosovo, već i za region.\n"Predsednici (Srbije Aleksandar) Vučić i (Kosova Hašim) Tači su pokazali privrženost tome da normalizaciju podignu na viši nivo, a ta normalizacija bi bila velika stvar ne samo za dve države nego i za region", rekao je Mekalister.\nEvropski izvestilac je rekao da je uslov za dogovor da bude uzajaman i da uzima u obzir međunarodno pravo.\nIzvor: EurActiv Srbija, 05.Okt.2018, 12:19\nIzvestilac Evropskog parlamenta za Srbiju Dejvid Mekalister izjavio je da će se o konačnoj verziji rezolucije Evropskog parlamenta o Srbiji raspravljati 9. oktobra i da se nada da će evropski poslanici na sednici 28. ili 29. oktobra "velikom većinom" usvojiti konačnu verziju izveštaja. Mekalister...


Zvezda - Počeli pregovori sa Stošićem! - Sportske.net\nZvezda - Počeli pregovori sa Stošićem!\nCrvena zvezda je veoma blizu uspostavljanja saradnje sa svojim nekadašnjim fudbalerom. Prva runda pregovora obavljena danas, sutra bi trebalo da bude poznat rasplet.\nPotvrda - Zvezda dobila UEFA licencu!Partizan - Milinković, pa svi ostali!Partizanov 'šampionat viška' u odnosu na ZvezduLazović se u suzama oprostio od ZvezdeLalatović dobio dve ponude, pauza nije opcija!\nFudbalska sezona u Srbiji je juče okončana, fudbaleri odlaze na odmor, ali upravu Crvene zvezde tek očekuje veliki posao.\nPrvi prioritet je izbor novog sportskog direktora, a prema najnovijem razvoju događaja, najbliži toj funkciji je Vlada Stošić, dugogodišnji fudbaler Crvene zvezde iz njenih najslavnijih dana.\nČovek koji je pre par godina bio na direktorskoj poziciji i u španskom Betisu danas je obavio prve razgovore sa čelnim ljudima Zvezde, ali se na odluku neće dugo čekati, što je i sam Stošić potvrdio u izjavi ''Novostima''.\n''Treba da dogovorimo neke detalje, a jasno je da nema mnogo vremena i prvo želim da završim pregovore sa rukovodstvom. Očekujem danas ili eventualno sutra da donesem konačnu odluku hoću li prihvatiti ulogu sportskog direktora'', izjavio je Stošić.\nOn nije želeo da govori na temu novog trenera Crvene zvezde, bar dok i zvanično ne preuzme ulogu sportskog direktora.\nIpak, ukoliko Stošić bude prihvatio ponudu, očekuje se da će njegov prvi ''pik'' za trenera biti Risto Vidaković, takođe nekadašnji fudbaler Zvezde i pomoćnik selektora našeg nacionalnog tima, iz vremena kada je selektor bio Havijer Klemente.\nIpak, poslednjih dana se sve glasnije pominje i ime Milovana Rajevca, uz još odranije poznate kandidate Milorada Kosanovića i Norvežanina Tronda Solida.


Medalja na pretek, podrške nimalo - Sportske.net\nMedalja na pretek, podrške nimalo\nMladi karatisti KK Elid iz Niša osvojili su sa reprezentacijom Srbije čak pet medalja na nedavno završenom SP u šotokan karateu ali je njihov uspeh ostao u senci nekih drugih dešavanja koja ne zavređuju toliko pažnje.\nU Milanu je pre nedelju dana održano 20. Svetsko prvenstvo u šotokan karateu na kome je učestvovalo preko 2500 takmičara iz 50 država.\nSrbija je imala značajan uspeh na SP jer je osvojila pet medalja od kojih jedno srebro u seniorskoj konkurenciji kata timova.\nPored srebrne medalje u ekipnoj konkurenciji (Miloš Bižić, Andrija Stanković i Savo Skitnja) osvojeno je još jedno srebro i tri bronze.\nTakmičari koji su obezbedili ova odličja Srbiji nisu zadovoljni načinom na koji se država odnosi prema njima jer ne daje dovoljnu podršku ni pažnju onome što čine za zemlju.\nOstaje nada da će ovi talentovani momci nastaviti da beleže uspehe ali i da će Srbija i ministarstvo nadležno za sport posvetiti više pažnje onome što rade.


BITNIJE ŠTAMPATI MATERIJAL NEGO DONIJETI ODLUKU DA PORODILJE DOBIJU 1.000 KM' Stojanović: 'Štampani materijal za jednog zastupnika, za jednu sjednicu, košta 500 KM!' Sada to pomnožite sa 170 osoba... - Visokoin.com\nBITNIJE ŠTAMPATI MATERIJAL NEGO DONIJETI ODLUKU DA PORODILJE DOBIJU 1.000 KM’ Stojanović: ‘Štampani materijal za jednog zastupnika, za jednu sjednicu, košta 500 KM!’ Sada to pomnožite sa 170 osoba…\n“Razmatrana su 42 zakona, usvojeno ih je 27, 15 ih je upućeno u javnu raspravu. To nikada nijedna Skupština u historiji Kantona nije uradila u datom vremenu. U svrhu podrške pronatalitetnoj politici, ova Vlada KS je prvi put izdvojila 33 miliona KM za naknade svim porodiljama, izdvojen je najveći iznos sredstava za policiju – 129 miliona KM, uspostavili smo set antikoruptivnih zakona, privodimo kraju rješavanje stambenih pitanja svih pripadnika boračke populacije koji su godinama bili na listi čekanja. Nacrt zakona o dopunskim pravima boraca koji je trebao danas biti razmatran upravo je trebao tretirati pitanje prelaska stanova u njihovo trajno vlasništvo. Još jednom želim poslati poruku da se možda na kratko može usporiti rad Vlade i Skupštine KS, ali se ne može zaustaviti njihov rad i progresija koju su građani prepoznali”, naveo je između ostalog predsjedavajući Okerić.\n“Sada se postavlja pitanje da li je bitnije štampati materijal ili raditi. Očigledno da je nekome bitnije štampati materijal nego donijeti odluku da porodilje dobiju 1.000 KM, donijeti odluku o dodijeli stanova, pokretati procese o kojima niko nije vodio računa….”, naveo je zastupnik Stojanović.\n“To je čitava poenta, zato i jesmo jednoglasno donijeli zaključak da se materijali ne moraju dostaviti štampano nego elektronski te da bi smo uštedjeli novac i omogućili rad Skupštine KS”, zaključio je šef Kluba zastupnika SDP-a.\n“Znači, od 2012. do danas je isti Poslovnik, njega su koristile različite većine u Skupštini tokom ovih 10 godina. Ono što se osporava proceduralno kroz apelaciju i ono što je Sud dostavio znači da faktički sve što je u zadnjih 10 godina urađeno, svi materijali, zakoni koji su doneseni, bi bili neustavni ukoliko bi neko zatrazio misljenje Suda”, naveo je predsjedavajući Okerić.\n“Vrlo je moguće da skupštinska služba to neće moći za dan-dva riješiti, možda će čak morati tražiti usluge vanjskih saradnika”, naveo je predsjedavajući Okerić.\n“Za pripremu naredne sjednice, da bi sav materijal bio odštampan i podijeljen zastupnicima, to će nas koštati par desetina hiljada KM i iz tog razloga mi danas nismo zasjedali i imamo opstrukciju cijelog procesa u Skupštini KS”, rekao je dopredsjedavajući Handžić.


Greška „Nije moguće instalirati Office (64-bitni ili 32-bitni)“ prilikom pokušaja instalacije - Office podrška\nGreška „Nije moguće instalirati Office (64-bitni ili 32-bitni)“ prilikom pokušaja instalacije\nOffice 2019 Office 2016 Office za preduzeća Office 365 administrator Office 365 za kuću Office 365 Small Business Office 365 Small Business administrator Office 365 kojim upravlja 21Vianet Office 365 kojim upravlja 21Vianet – Small Business administrator Office 365 kojim upravlja 21Vianet – administrator Click2Run Office 2013 Office 365 Germany – Enterprise Office 365 Germany – Enterprise administrator Office.com Još... Manje\nAko ste pokušali da instalirate 64-bitnu ili 32-bitnu verziju Office programskog paketa ili samostalnu Office aplikaciju kao što je Visio na računaru koji već ima 32-bitnu ili 64-bitnu verziju sistema Office, može da se pojavi poruka o grešci slična nekoj od sledećih. Do toga dolazi zato što ne možete da mešate 64-bitne i 32-bitne verzije sistema Office.\nRadnja koju treba izvršiti\nDa biste ispravili ovu grešku i prebacili se sa 32-bitne verzije na 64-bitnu (ili obrnuto), morate da uradite sledeće ovim redosledom.\nIdite na članak Deinstalacija sistema Office sa računara i pratite korake da biste deinstalirali verziju sistema Office (ili samostalnu Office aplikaciju kao što je Visio ili Project) koju ne želite.\nInstaliranje 32-bitne ili 64-bitne verzije sistema Office\nIzaberite svoju verziju u nastavku i pratite korake za instalaciju.\nOffice 365, Office 2019 ili Office 2016 (Pratite korake da biste izabrali određenu verziju, na primer 64-bitnu ako je to verzija koja vam je potrebna.)\nOpšta uputstva o tome koju verziju da instalirate potražite u članku Izbor 32-bitne ili 64-bitne verzije sistema Office. Ako niste sigurni koja verzija je instalirana, pročitajte članak Koju verziju sistema Office koristim?


Amerikanac “nestao”, Partizan favorit u Evrokupu?! – Naši u svetu\nAmerikanac “nestao”, Partizan favorit u Evrokupu?!\nObjavljeno 01/10/19 u 16:14\nPartizan otvara evropsku sezonu večeras u Mestreu kod Venecije, rival u Evrokupu je italijanski šampion Rejer Umana. Tim iz Venecije se prošle godine dokopao druge titule u tri sezone, dobili su Sasari u “majstorici”, ali ne igraju Evroligu, pošto Armani ima “A” licencu.\nRadi se o timu sa tradicijom, koji poslednjih godina igra sa istom ekipom, imaju već par takmičarskih utakmica, pobedu na domaćem terenu i vikend poraz od Fortituda u Bolonji.\n“Počinjemo sa takmičenjem u kome ima dosta sjajnih timova, grupa nam je veoma jaka. Stiže nam Partizan, po meni to je jedna od boljih ekipa, dobro sklopljena sa sjajnim trenerom. Imaju jaku klupu, igrače koji su nastupali u Evroligi, Srbi su jedan od favorita da stignu do kraja takmičenja”, kaže trener Valter Di Rafaele.\nDomaćin ima problem, Džulijan Stoun nije bio u ekipi u Bolonji, šuška se da želi u NBA ligu, iako imao ugovor. Sa njim se to dešavalo pre dve godine, kada se vratio u Ameriku i zaigrao za Šarlot.\n“Videćemo koga imam na raspolaganju, idemo napred, početak je sezone, moguće su promene. Mi smo uvek tim, to nam je najveća snaga. Očekujem veliku bitku pod koševima, dosta kontakta, da bismo pobedili moraćemo da igramo bolje nego u prva dva meča šampionata”, dodao je trener tima sa severa Italije.\nInače, petorka je američka, Ostin Daj je igrao za Pistonse, Reptorse, Sparse, Atlantu, sećate ga se iz Galatasaraja, veoma iskusno visoko krilo. Tu je i Mičel Vat, još jedan adut pod košem, ovo će mu biti treća sezona u Rejeru.\nNovi igrač je bek Džeremi Čapel, dugo u Evropi, tri sezone u Italiji, igrao je u Turskoj i Rusiji, kapiten Bramos je dugo u klubu, ranije u Panatinaikosu, čovek sa mnogo trofeja u karijeri, igrao je i u Španiji, on je Grk, ali rođen u Americi, gde je i studirao, ima dvojno državljanstvo. U petorci je i Argentinac Filoj, još jedan iskusan igrač, u Italiji čitavu karijeru, on je stigao, odnosno vratio se iz Avelina.\nOd poznatijih igrača tu su Slovenac Vidmar, olimpijski šampion sa svojom zemljom, koji je bio u Feneru svojevremeno, Nigerijac Ajk Udano, i on je pojačanje, iz Avelina, De Nikolao i Tonut su bivši reprezentativci Italije, i oni su dugo u klubu.\nPartizanov rival je tim koji igra dugo zajedno, jaki su na domaćem terenu, biće ovo pravi ispit za crno-bele, meč u Mestreu počinje u 21 čas, prenos je na Sport Klubu.\nZvezda plaši Grke, a posebno Marinovih ”101%”, ni sudija nije po volji, zbog – Partizana?!\nZlatni odbojkaši Srbije dobili diplomatske pasoše\nKad počinje Partizanovo evropsko leto – Prva projekcija žreba, od Kupa dosta…\nSavo Milošević oprezan, postavio jedan glavni cilj po povratku!


Pogledajte makroekonomske faktore cena akcija\nJedan od najbitniji fakrtora koji utiče na tržište kapitala su referentne kamatne stope centralnih banaka. Centralne banke su krajnji kreditori u savremenom finansijskom sistemu koje preko politike visine kamatnih stopa kontrolišu količinu novca u opticaju.\nKamatna stopa je u stvarti cena novca. što je cena novca viša (kamatna stopa veća) pojedinci i institucije nastoje da ga deponuju kod banaka u vidu štednje. Obrnuto, kad je kamata niska (jeftin novac) investitori nastoje da oplode novac na tržištu kapitala i onda se priliv novca na berzansko tržište povećava.\nDakle, ako su kamate niske (politika jeftinog novca) onda se povećava tražnja za akcijama i dolazi do rasta cena. S druge strane, sa povećanjem kamatnih stopa dolazi do povlačenja novca sa berzi što može rezultirati padom cena akcija.\nCentralne banke nastoje da balansiranom politikom kamatnih stopa onemoguće stvaranje tkozvanih “cenovnih balona na berzama” nastalih usled preterane politike jeftinog novca dok u periodima recesije obaraju kamatne stope (jeftin novac) kako bi podstakle privredni oporavak.\nBruto domaći proizvod (eng.GDP) je ukupna vrednost proizvedenih dobara i usluga u jednoj zemlji tokom poslovne godine.\nRast bruto domaćeg proizvoda je obično bio praćen rastom cena akcija jer investitori očekuju da će kompanije ostvariti nadprosečne zarade u povoljnom ekonomskom ambijentu.\nSvaka zemlja objavljuje periodične podatke o kretanju ovog pokazatelja privredne aktivnosti a obično se to radi kvaratalno (na svaka 3 meseca).\nVeliki broj faktora utiče na nivo GDP-a počev od globalne trgovine pa sve do nivoa investicija u zemlji.\nInflacija predstavlja porast opšteg nivoa cena na godišnjem nivou. Deflacija je pojava suprotna inflaciji, odnosno ona predstavlja pad opšteg nivoa cena.\nUticaj inflacije na kretanje cene akcija može biti značajan. Naime, ukoliko dođe do rasta inflacije, kupovna moć stanovništva se smanjuje što rezultira padom prodaje mnogih kompanija. Pad prodaje umanjuje profite kompanija a to sasvim logično vodi padu cene akcija. Obrnuto važi u slučaju deflacije.\nDate parametre možete svakodnevno pratiti na sledećim besplatnim sajtovima:


Hol centralne železničke stanice u Stokholmu\nJedna kompanija u Švedskoj razvila je sistem za prenos toplote koju proizvode tela putnika u centralnoj železničkoj stanici u Stokholmu - do zgrade preko puta. Stručnjaci tvrde da će smanjiti troškove grejanja u toj zgradi za 25 odsto.\nSvakoga dana kroz centralnu železničku stanicu u Stokholmu prođe do 250 hiljada putnika. Većina njih kreće se užurbanim korakom, a svi zajedno emituju telesnu toplotu, koju je do nedavno ventilacija izbacivala napolje. U stanicu je sada ugrađen sistem koji će, kada u novembru bude pušten u rad, koristiti tu energiju za delimično zagrevanje obližnje zgrade.\nKlas Johanson, menadžer ovog projekta za firmu Jernhuset, koja je vlasnik železničke stanice i obližnje 13-spratne zgrade, objašnjava.\n"Stokholmsku centralnu stanicu poseti 200 do 250 hiljada ljudi svakoga dana. Njihova tela proizvode toplotu. Mnogi kupuju u prodavnicama u stanici što takođe proizvodi toplotu, zbog čega čitave godine moramo da hladimo objekat. Klima uređaji takođe proizvode toplotu, tako da ćemo sada svu tu energiju prebacivati u obližnju poslovnu zgradu", kaže Johanson.\nJohanson kaže da je ideja pokrenuta 2007. godine tokom jedne pauze za kafu, a radovi su počeli 2008, u okviru generalnog renoviranja stanice. Sistem je podrobno proveravan i počeće da radi kada u novembru bude završeno renoviranje.\nKompanija nije htela da objavi koliko će sistem koštati, ali Johanson kaže kako se očekuje da će se investicija isplatiti u roku od 5 godina. On dodaje da će komunikacija između zgrada postati sve važnija.\n"Razne zgrade troše različite količine energije tokom dana. Ako želimo da postanemo energetski efikasnije društvo onda moramo da omogućimo zgradama da komuniciraju međusobno i koriste svu raspoloživu energiju", kaže Johanson.\nKompanija Jernhuset planira da slične sisteme ugradi i u druge zgrade u njenom vlasništvu u Švedskoj.


Integracije - Implementacija i prodaja rešenja, Razvoj, Konsultantske usluge, Servisi\nPočetna » D4S razvoj » Integracije\nIntegracija između Edicije „Mali poslovni programi“ i drugog softverskog rešenja\nIntegracija može da se realizuje u jednom ili oba pravca, na zahtev i pod kontrolom korisnika, bez zahteva i bez kontrole korisnika, rezultat je prebacivanje podataka.\nSistematičan vid integracije smo uveli posle 10 godina integrisanja različitih sistema, a svaki na drugačiji način postaje malo haotično održavati te sisteme prilikom izmena MPP2 i imati programere koji su upućeni u to kako je ta integracija rađena. Ovako je jedan dobar deo integracije urađen na isti način, a samo je logika konkretne integracije implementirana za konkretnog korisnika.\nElementi ponude su sledeći:\n1. Platforma - Modul\n2. Razvoj I implementacija namenskog mehanizma koji za osnovu ima platformu\nIntegracija MPP2 sa drugim softverskim rešenjima, u različitim domenima i primenom različitih tehnoloških rešenja, je proteklih godina vrlo čest zahtev. Vođen ovakvom potrebom tržišta razvijena je softverska platforma za integraciju MPP2 sa eksternim softverskim rešenjima koju koristi kao polaznu tačku svake integracije.\nBaziranje integracije na jedinstvenoj platformi za integraciju ima sledeće prednosti:\nKorišćenje zajedničkih, postojećih softverskih komponenti za realizaciju svake posebne integracije.\nJednoobrazan pristup realizaciji svake od integracija, čime se obezbeđuje konzistentnost u radu, ubrzava realizacija i olakšava kasnije održavanje.\nDeo održavanja integracije koji se donosi na usaglašavanje integracije sa standardnim izmenama MPP2 je već obuhvaćen izmenama i dopunama MPP2. Ovo se ne odnosi na one izmene MPP2 koje su posledica zakonskih izmena a koje mogu zahtevati promenu osnovne logike konkretne integracije.\nUzimajući u obzir spektar funkcionalnosti koji MPP2 pokriva kao i modularnu prirodu samog rešenja, MPP2 se prilikom konkretnih integracija može naći u vrlo različitim ulogama i funkcionisati u različitim poslovnim kontekstima. Zbog toga je i platforma za integraciju zamišljena kao fleksibilno rešenje, sa minimalnim skupom zajedničkih funkcija koje može da podrži različita scenarija, domene i tehnička rešenja.\nIntegraciona platforma je raspoloživa u dva oblika:\nServis za integraciju MPP2 sa eksternim sistemima – BEZ KONTROLE I ZAHTEVA KORISNIKA - koji se koristi kao platforma u scenarijima konkurentnog korišćenja funkcija integracije i/ili u scenarijima automatske razmene podataka\nModul za integraciju MPP2 sa eksternim sistemima – POD KONTROLOM I NA ZAHTEV KORISNIKA - koji se kao platforma koristi u jednostavnijim scenarijima gde se razmena podataka sa spoljnim sistemom odvija periodično pod kontrolom i na komandu korisnika softvera\nU oba slučaja integraciona platforma obezbeđuje:\nAplikaciju za upravljanje integracijom (konfiguracija integracije, analitički alati, pokretanje i zaustavljanje servisa itd.)\nLogovanje razmenjenih podataka između dva sistema, što omogućava lakše dijagnostikovanje grešaka u periodu korišćenja u nezavisnoj bazi podataka.\nČuvanje međusobnih referenci objekata u dva sistema, što omogućava lakše dijagnostikovanje i otklanjanje grešaka i reset sistema u nezavisnoj bazi podataka.\nInterfejs ka nekim od standardnih funkcija MPP2.\nPlatforma za sada podržava sledeća tehničko-tehnološka rešenja:\n1. Razmenu podataka između dva sistema preko među-baze (obično MSSQL)\n2. Razmenu podataka preko Web API-ja\n3. Razmenu podataka preko fajl sistema koristeći fajlove formata: MS Excel, XML ili JSON.\nNačin licenciranja i tehničko tehnološke karakteristike\nCENA LICENCE – Edicije „Mali poslovni programi 2“\nServis za integraciju MPP2 sa eksternim sistemima – BEZ KONTROLE I ZAHTEVA KORISNIKA * Kontaktirajte nas za više informacija\nModul za integraciju MPP2 sa eksternim sistemima – POD KONTROLOM I NA ZAHTEV KORISNIKA * Kontaktirajte nas za više informacija\nRazvoj I implementacija namenskog mehanizma koji za osnovu ima platformu * Kontaktirajte nas za više informacija\nIntegracije ostala realizovana rešenja\nU toku je konsolidacija brojnih razvijenih integracija u prethodnom periodu. Uskoro objavljujemo druga rešenja koja smo razvili, koja se koriste više godina od strane više korisnika..\nNeka od rešenja koja smo do sada realizovali su:\nIntegracija RFID tehnologije sa operativnim procedurama kompanije.\nIntegracija podataka tipa slika i strukturni tekst u jedno fleksibilno rešenje za prezentaciju, pretragu I evidenciju imovine.\nSnimanja-prepoznavanja-izveštavanja na ime korišćenja fonograma od strana emitera Radio i TV programa.\nOformljavanje sistema za označavanje imovine kompanije (grejna tela, oružje, podvodni uređaji, fizički mala imovina velike vrednosti, mehanizacija….)\nIntegracija aktivne i pasivne mrežne opreme sa AVAYA telefonskom centralom za dobacivanje signala od baze do bežičnog telefona na udaljenost veću od deklasiranih vrednosti proizvođača.\nKreiranje rešenja – uređaja sa premošćavanje situacije prilikom pokretanja ili gašenja agregata za sigurno i stabilno napajanje električnom energijom.\nIntegracija rešenja za rad pumpe za gorivo sa magacinskim poslovanjem, u okviru preduzeća sa deklarisanim parametrima (jedna nedelja, dve cisterne potrošnje kroz 12.000 trebovanja).\nKonsultacije u vezi kreiranja brojnih rešenja na svim relacijama (softversko-softverska, softversko-hardverska, hardversko-hardverska, hardversko-ambijentalna i druga).\nRazna druga rešenja…


Inicijativa "Otvoreni Balkan" znači šansu za prosperitet u regionu - Akta.ba\n03.08.2021. 16:26 / Izvor: Akta.ba\nMinistar vanjske trgovine i ekonomskih odnosa Bosne i Hercegovine Staša Košarac izjavio je da regionalna inicijativa ''Otvoreni Balkan'' (Open Balkan) znači šansu za prosperitet na zapadnom Balkanu i predstavlja stabilan osnov za privlačenje investicija, veći ekonomski rast i smanjenje nezaposlenosti u regionu.\nNaglasio je da bi prihvatanje ove inicijative, koja je ranije nazvana ''Mini Shengen'', omogućilo pristupanje regionalnoj ekonomskoj zoni, u cilju olakšavanja trgovine robama i uslugama, kao i slobodnog kretanja ljudi i kapitala između zemalja zapadnog Balkana, što je osnovna vrijednost Evropske unije.\n"Činjenica je da se BiH još nije pridružila inicijativi za regionalnu saradnju zbog opstrukcija dijela političkih struktura iz Federacije BiH. To je neobjašnjiva politika, zbog koje, nažalost, trpe privrednici i poslovna zajednica iz Republike Srpske i Federacije BiH", rekao je Košarac, saopćeno je iz Ministarstva vanjske trgovine i ekonomskih odnosa BiH.\nPozdravio je spremnost člana Predsjedništva BiH Milorada Dodika da na predstojećem sastanku sa predsjednikom Srbije Aleksandrom Vučićem u Beogradu razgovara o inicijativi ''Otvoreni Balkan'', koja je komplementarna s postojećim regionalnim inicijativama i doprinosi jačanju privrednog rasta, prevladavanju ekonomske krize izvazvane pandemijom Kovid-19, te modernizaciji privrede u skladu sa standardima EU.\nKošarac je napomenuo da se prednosti pristupanja inicijativi ''Otvoreni Balkan'' ogledaju, između ostalog, u olakšanom i unapređenom protoku roba, smanjenju necarinskih barijera i čekanja, unapređenju mobilnosti građana zemalja zapadnog Balkana, modernizaciji sistema plaćanja i unapređenja protoka kapitala, te unapređenju investicionog potencijala i investicione klime s ciljem ekonomskog rasta i otvaranja radnih mjesta.\n"Važno je istaknuti i da ova regionalna inicijativa znači unapređenje konkurentnosti kroz približavanje standardima EU, što će dovesti do umanjenja strukturne neravnoteže zemalja zapadnog Balkana i EU, kao i ispunjavanje obaveza iz procesa pristupanja EU, što je glavni spoljnopolitički cilj zemalja zapadnog Balkana", zaključio je Košarac, saopćeno je iz Ministarstva vanjske trgovine i ekonomskih odnosa BiH.


Počela obuka za zaposlene u turizmu i ugostiteljstvu u okviru programa "Čisto i sigurno" - Turistički žurnal Počela obuka za zaposlene u turizmu i ugostiteljstvu u okviru programa "Čisto i sigurno" - Turistički žurnal\nObuka za zaposlene u turizmu i ugostiteljstvu Srbije, kroz program “Čisto i sigurno”, koju organizuje Udruženje hotelijera i restoratera Srbije (HORES), počela je 12. jula 2021. godine.\nCilj obuke je razvoj zdravstveno-bezbednosnih protokola, kao i priprema turističkih radnika za njihovu primenu, kako bi se rizici od širenja korona virusa sveli na minimum.\n– Danas počinjemo drugu fazu projekta “Čisto i Sigurno” čiji je glavni cilj transfer znanja. Nadamo se da ćemo sa ovim aktivnostima značajno pomoći da se turisti u velikom broju osećaju sigurno u turističkim destinacijama u Srbiji – rekao je vođa projekta “#EUzaTebe – za kulturno nasleđe i turizam” Aleksander Bec, podsećajući da je kroz isti projekat početkom godine u saradnji sa HORES-om podeljen sanitetski materijal i oprema za dezinfekciju u vrednosti od 660.000 EUR.\nPomoćnica ministra trgovine, turizma i telekomunikacija Renata Pindžo istakla je da je vraćanje poverenja turista u sigurnost putovanja i smeštaja jedan od osnovnih preduslova za oporavak turizma.”Zato sa zadovoljstvom podržavamo inicijativu HORES-a za razvoj i sprovođenje dobrovoljne sertifikacione šeme “Čisto & Sigurno” kao strateški važnog projekta neophodnog za oporavak turistička industrije”, navela je Pindžo.\nDirektor HORES-a Georgi Genov kazao je da je ta organizacija kao partner projekta “EU za Tebe – za kulturno nasleđe i turizam”, realizator sertifikacione šeme “Čisto i sigurno”, u okviru koje je u planu sertifikacija oko 300 hotela, 500 ugostiteljskih objekata, pružaoca usluga privatnog smeštaja, i ostalih turističkih usluga, kao što su muzeji, galerije, turističke atrakcije.\n– Do juna 2022. godine u planu je obuka za više od 10.000 zaposlenih u sektoru turizma i ugostiteljstva, kako bi se obučili za izazove koje donosi kovid–19. Cilj nam je da naše prioritetne turističke destinacije budu u potpunosti pripremljene za turiste iz zemlje i inostranstva, i pruže im siguran boravak – istakao je Genov.\nRukovodilac službe razvoja turističke ponude Turističke organizacije Srbije Nada Gogić izjavila je da je ta organizacija od početka institucionalno podržala sertifikacionu šemu “Čisto i sigurno”, promovišući Srbiju i njene turističke destinacije kao sigurnije i bezbednije zone za boravak domaćih i stranih turista.\n– Sledeći korak nam je animiranje lokalnih turističkih organizacija da pozovu pružaoce usluga privatnog smeštaja da se priključe procesu sertifikacije i obuka za unapređenje znanja i veština u vezi sa sprovođenje zdravstveno-higijenskih mera kovid–19 – rekla je Gogić.\nDobrovoljna sertifikaciona šeme “Čisto i sigurno” sprovodi se uz podršku projekta “#EU za tebe – za kulturno nasleđe i turizam”, koji finansiraju EU sa milion evra i nemačko Savezno ministarstvo za saradnju i razvoj (BMC), a sprovodi Nemačka organizacija za međunarodnu saradnju (GIZ), podseća se u saopštenju.\nKroz aerodrom Osijek u julu prošlo nešto više od 2000 putnika\nPet Travel Advisor nastupa na sajmu turizma u Beogradu\nInovacioni biznis centar Zlatibor raspisao konkurs za startape iz oblasti turizma


DSS - Miloš Jovanović: Vratiti vojni rok od najmanje 6 meseci\nMiloš Jovanović: Vratiti vojni rok od najmanje 6 meseci\nPredsednik Demokratske stranke Srbije Miloš Jovanović izjavio je da se zalaže za vraćanje obaveznog vojnog roka od minimum 6 meseci, ocenivši da Srbija mora da bude snažna uzimajući u obzir geopolitički koncept u kome se danas nalazi.\nJovanović, koji je bio pripadnik 63. Padobranske brigade Vojske Srbije, istakao je u intervjuu za Novosti da „što vojska bude jača, garancija da ćemo živeti u miru biće veća“.\n„Vojska prvenstveno služi za odvraćanje potencijalnog neprijatelja. Pored toga oživljavanje kasarni imalo bi i pozitivne ekonomske efekte. Zajedništvo, solidarnost, osećaj dužnosti – sve su to stvari koje su važne za jednu zajednicu i zemlju“, ocenio je lider DSS-a.\nOn se osvrnuo i na kašnjenje u donošenju zakona o ćirilici, rekavši da „snaga jednog naroda leži pođednako u njegovoj vojski, koliko i u njegovoj kulturi i identitetskom utemeljenju“.\n„Zato je potrebno što pre zaštititi i promovisati ćirilicu, kao i ubrzati usvajanje Zakona o kulturnim dobrima, sačuvati arhitektonsko nasleđe od investitorskog urbanizma, olakšati rad nekim od najstarijih institucija poput Srpske književne zadruge ili Matice srpske, koje se suočavaju sa materijalnim poteškoćama“, dodao je Jovanović.\nOn je kazao da će DSS do kraja godine predstaviti program za kulturu, koji će uz promenu izbornog sistema i borbu protiv korupcije, biti jedan od prioriteta stranke.\nPredsednik DSS-a je naglasio da je neophodan dijalog vlasti i opozicije i da treba unormaliti javnu raspravu.\n„Kao narod ne možemo sebi da dozvolimo luksuz da jedni od drugih pravimo neprijatelje. Vlast snosi najveću odgovornost za današnju atmosferu, ali i deo opozicije učestvuje u njenom kreiranju“, naveo je Jovanović.\nOn je zaključio da vlast mora da shvati da u medijski prostor treba da se vrati mogućnost istinske i argumentovane debate, i da se glasovi na izborima dobijaju pošteno bez pritisaka i klijentelizma.\nMiloš Jovanović: Vratiti trezvenost u politiku, bez opsesija Vučićem\nPotrebna je odlučnija reakcija Vlade Srbije u borbi protiv epidemije\nŠta će biti sa građanima koji žive na Starom Sajmištu?


Ćuprija nagrađena za ravnopravnost i borbu protiv diskriminacije\nNagrada,koju dodeljuju Ministarstvo državne uprave i lokalne samouprave, SVIS PRO i Stalna konferencija gradova i opština, sastoji se od novčanog iznosa od 2,3 miliona dinara i računarske opreme. Priznanja dobile i opštine Krupanj, Vrnjačka Banja i Veliko Gradište\nJovica Antić i Nikola Tarbuk: Foto TV Kopernikus\nOpština Ćuprija dobila je priznanje u kategoriji „Ravnopravnost i anti-diskriminacija“ za delovanje u ovoj oblasti, za 2021. godinu. Radi se o godišnjem konkursu koji već četvrtu godinu zaredom sprovode Ministarstvo državne uprave i lokalne samouprave i SVIS PRO, program koji podržava Vlada Švajcarske, u saradnji sa Stalnom konferencijom gradova i opština (SKGO).\nOpština Ćuprija nagrađena je za sprovođenje projekta „Obezbeđivanje i unapređivanje pristupačnosti usluga lokalne samouprave osobama sa invaliditetom, starijim sugrađanima i majkama sa malom decom“. Zahvaljujući njemu, pored besplatnih terapijskih tretmana logopeda i senzornih integracija, osobe s invaliditetom imale su priliku da razviju i iskažu svoje potencijale i talente u skladu sa sopstvenim mogućnostima.\n-Mogu da izrazim zadovoljstvo što je opština Ćuprija pokazala neke rezultate u sprovođenju projekata, pre svega koji se tiču rodne ravnopravnosti i antidiskriminacije. Opština Ćuprija je dugogodišnji član Stalne konferencije gradova i opština. Mi imamo izuzetno uspešnu i kvalitetnu saradnju i verujem da ćemo je u nekom narednom periodu nastaviti i da će se ona poboljšati: kako kvalitativno, tako i kvantitativno, a sve u cilju poboljšanja života naših građana –rekao je Jovica Antić, predsednik opštine Ćuprija.\n-Za nas su primeri dobre prakse kao što je primer iz opštine Ćuprija jako važni. Preko njih možemo da prenesemo iskustva drugim opštinama, da ukažemo na to kako neke stvari mogu da se unaprede, da se sprovode i zato nam je bilo važno da promovišemo takvu praksu. Mi ćemo nastaviti da i dalje radimo na tome, da promovišemo dobru praksu, kao i u drugim oblastima. Verujem da će i u budućnosti biti prilike da ovim i drugim povodom budemo u Ćupriji –rekao je Nikola Tarbuk, generalni sekretar Stalne konferencije gradova i opština.\nNagrada se sastoji od novčanog iznosa u vrednosti od 2,3 miliona dinara za brigu o deci sa smetnjama o razvoju, a koji dodeljuje Ministarstvo državne uprave i lokalne samouprave, iz Programa podrške razvoju i funkcionisanju sistema lokalne samouprave.\nPored novčanih sredstava, Ćuprija je od Stalne konferencije gradova i opština nagrađena i računarskom opremom, koja se sastoji od tri desktop računara i tri brza skenera. Ova sredstva su iz projekta koji podržava Vlada Švajcarske, a koji realizuje Kancelarija Ujedinjenih nacija za projektne usluge (UNOPS) u partnerstvu sa SKGO.\nTom prilikom, potpisani su i ugovori o međusobnoj saradnji. Pored Ćuprije, nagrađene su još tri opštine. Za delovanje u oblasti efikasnosti i delotvornosti nagradu je dobila opština Krupanj. Za transparentnost i učešće javnosti u radu lokalne samouprave nagrađena je Vrnjačka Banja, dok je opština Veliko Gradište dobila nagradu u oblasti odgovornosti i vladavine prava.


Print / scan\tTest: Epson B-300 i B-500DN\n09.01.2009 u 15:04\nPočetna stranaEpson B-300 i B-500DNSpecifikacije: Epson B-300 i B-500DNDrajveri i softverska podrškaKako smo testirali?Brzina štampeKvalitet štampe: Altona i SpencerLabRezimeDrajveri i softverska podrška\nOba modela krase odlično napisani drajveri za sve podržane platforme (za detaljan spisak konsultujte tabelu sa specifikacijama), kao i bogata softverska podrška koja dolazi na instalacionim diskovima. Radi se o gotovo identičnoj upravljačkoj logici za oba printera pa nema potrebe za odvojenim prikazom mogućnosti, a mi krećemo sa opisom drajvera koji čine osnovu komfornog rada.\nNakon kraće instalacije bićete u prilici da sva podešavanja regulišete u okviru tri taba koji čine osnovu napisanih drajvera. Krenimo po stavkama. U okviru prvog (Main) taba pored definisanja vrste i veličine papira, određivanja orijentacije i kontrole nivoa mastila u tankovima, ponuđen je i set opcija namenjen određivanju željenog kvaliteta. Za uobičajene poslove štampanja prisutan je "Draft" mod koji koristi ? potrebnog mastila za dobijanje otiska na papiru. Ovu mogućnost većina korisnika koristi kada je u pitanju štampanje običnog teksta, u okviru kog nema slika i grafikona, jer tekst biva blago osvetljen. Naredni "Text" mod je zadužen za dobijanje štampanog teksta punog kvaliteta, dok "Text & image" opcija omogućava vrhunski izlazni kvalitet kod dokumenata gde je prisutno kombinovanje teksta i grafikona. Preostala dva ("Photo" i "Best Photo") moda određuju kvalitet štampanja fotografija, bilo da je reč o običnom ili foto-sjajnom papiru.\nSlede tabovi "Advanced" koji krije par interesantnih podešavanja. Prva od njih je namenjena definisanju potrebnog vremena za sušenje određenog medija (podsetimo se samo da neke vrste papira sporije upijaju mastilo, pogotovo kod štampanja slika gde je prisutna veća količina boje i tom prilikom štampač usporava proces za ono vreme koje je otprilike neophodno da se medij prosuši). Još jedna od naprednih mogućnosti koja se krije u okviru pomenute sekcije jeste i prisustvo štampanja bez okvira, tj. od ivice do ivice papira. U ovom delu se vrši i izbor odgovarajuće rezolucije, a maksimalno podržana za oba printera je 5760 x 1440 optimizovanih dpi na odgovarajućem medijumu uz korišćenje RPM (Resolution Performance Management-upravljanje rezolucijom). Tu je i još niiz drugih zanimljivih mogućnosti, kao što je fina kontrola nanošenja mastila na papira i detaljno podešavanje svih opcija koje smo videli u prvom bloku sa funkcijama.\nDolaimo i do trećeg (Page Layout) taba, koji sa sobom nosi set podešavanja vezanih za rotaciju (180 stepeni) i određivanje broja kopija. U okviru istog prisutna je sada već standardna mogućnost štampanja vodenog žiga i grupa opcija namenjena dvostranom štampanju uz mogućnost štampanja booklet-a koji vrši raspodelu dokumenata u format knjige. Isti tab donosi i podršku za štampanje više strana dokumenata na jednom papiru a vrednosti su 2, 4, 6, 9 i 16 ili obrnutim redom, deljenjem jedne strane tako da stane na više listova izlaznog papira za šta je zadužena opcija "Poster printing" sa vrednostima 2 x 2, 3 x 3, 4 x 4 i 5 x 5.\nPoslednji (Maintenance) tab čini skup od pet podtabova čija je uloga u otklanjanju pukotina koje se mogu javiti usled dužeg mirovanja printera i otpušavanju eventualno zapušenih mlaznica. Softversku podršku čini Creativity software paket o kome smo već u više navrata pričali, pa da se sada ne ponavljamo.\nPočetna stranaEpson B-300 i B-500DNSpecifikacije: Epson B-300 i B-500DNDrajveri i softverska podrškaKako smo testirali?Brzina štampeKvalitet štampe: Altona i SpencerLabRezime\nTagovi: epson, printeri, štampači\tDecenija i po ink-jet tehnologije


Vesti Autor:FoNet, N1 Beograd, Beta25. jan. 202117:51 > 18:13\nPredsednik Skupštine Srbije Ivica Dačić uputio je telegram saučešća povodom smrti načelnika Sektora za vanredne situacije i pomoćnika ministra unutrašnjih poslova Srbije Predraga Marića.\nNavodeći da je imao čast da sarađuje sa Marićem, Dačić je rekao da je Predrag Marić bio veliki profesionalac, koji je svojom posvećenošću i vrednim radom dao veliki doprinos radu Ministarstva unutrašnjih poslova.\n„Bio je uz građane u najtežim situacijama, kakvih je, na žalost bilo mnogo. Uvek je stavljao njihovu bezbednost na prvo mesto i obavljao svoju odgovornu dužnost na brz i efikasan način, ostajući pritom smiren i pribran“, ukazao je Dačić.\nOn je naveo da je pandemija koronavirusa promenila živote svih nas, na žalost, tragično odnevši živote mnogih kolega i prijatelja i da nas ovakvi tužni događaji uvek dočekaju nespremne.\n„Smrt Predraga Marića predstavlja nenadoknadiv gubitak, kako za njegovu porodicu, tako i za našu zemlju“, rekao je Dačić.\nVulin: Postavio je visoke standarde profesionalizma u MUP\nMinistar unutrašnjih poslova Aleksandar Vulin uputio je izraze saučešća porodici preminulog načelnika Sektora za vanredne situacije i pomoćnika ministra Predraga Marića.\n„U svojoj višedecenijskoj karijeri u Ministarstvu unutrašnjih poslova, Predrag Marić je ostavio snažan pečat i postavio visoke standarde profesionalizma, odgovornosti, znanja i časti“, naveo je Vulin u telegramu saučešća.\nDodaje da je Marić, suočavajući se sa velikim izazovima i neretko vrlo teškim situacijama u poslu koji je obavljao, uspešno rešavao probleme, čuvajući kako lični, tako i ugled i integritet celog Ministarstva unutrašnjih poslova.\n„Praznina nastala njegovim odlaskom bolno će trajati“, zaključio je Vulin.\nPopović: Nikada nije posustajao u spasavanju ljudskih života\nMinistarka pravde Maja Popović uputila je saučešće povodom smrti načelnika Sektora za vanredne situacije Ministarstva unutrašnjih poslova Predraga Marića.\nOna je navela da će Marić ostati u sećanju kao neko ko nikada nije posustajao u spasavanju ljudskih života i njihove imovine.\n„Mnogi će ga se sećati kao pobednika iz mnogih bitaka sa prirodnim katastrofama, zemljotresima, požarima i smetovima. Iz svih tih bitaka izlazio je kao pobednik, kako bi građani Srbije mogli da žive u miru i spokoju“, rekla je ministarka.\nAleksandar VulinIvica DačićMaja PopovićPredrag Marićsaučešće